
Dora serê ereb 


û fars e? 


Li Rojhilata ku Navîn di nav 
alozî û pevçûnan de digevize, vê 
carê dûkela şer ji Yemen’ê jî bilind 
bû. Li gel ku li dij helwestên îranê 
yên ku dixwaze bi rêya komên şîa 
ve li heremê bandora xwe belav 
bike, hevpeymaniya ereb a ku 
Siûdî serkêşiya wê dike bertekek 
tûnd nîşanî siyaseta Tehranê dide. 


Çav li rê ye ku, hevpêmana 
erebên sune tevlî aloziya Iraqê jî 
bibe. Li gel vê yekê Tehran hê jî 
astenga herî mezin a li dij serx- 
webûna Kurdistanê derdixe. Ji 
aliyekî ve Tirkiye hêza xwe ya 
leşkerî ya sînorê Rojava tahkîm 
dike, ji alî din ve jî artêşa Iraqê û 
milîşeyên şîa hewldidin ku sihêti- 
ya herama sune bikin. r q2 . Q3 

Roja Şanoyê 


Li Kobanê 
avalcirin, li 
Hasekê jî şer e! 

DAIŞ’a ku zêdeyî çar mehan êrîşî 
Kobanê kir û li Kobanê têk çû, 
ji bo wê têkçûna xwe telafî bike 
vêcarê dest bi êrîşa bajarên din ê 
kurdan kir. Her wiha bi gihîştina 
hêzên kurd a Çemê Feradê jî, 
DAIŞ’ê dest bi dorpêçkirina 
bajarên Kantona Cizîrê kirsbû. Li 
Rojava li aiyekî avakirina Kobanê, 
li aliyê din Xetereya Hesekê 

didome. r04-5 



Tenê Barzanî dikare serokatiyê bike 

Siyasetmedar û pisporê siyaseta kurd Mi- 
hemed Emîn Pêncwînî, di der barê rewşa 
dawî ya proseya çareseriyê, nakokî û nîqaşên 
YNK’ê û mijara Serokatiya Herêma 
Kurdisanê de pirsên Rojnameya 
BasNûçe’yê bersivandin. 

Pencwînî, bal kişand ser nîqaşên 
partiyên Herêma Kurdistanê yê 
li ser mijara serokatiya Mesûd 
Barzanî û got: “Niha li Başûrê 
Kurdistanê yekî ku layiq û ka- 
ribe erka serokatiyê bi cih bîne 
Kek Mesûd Barzanî ye. R Qg qç 


Kurdên Sovyetê 
kongreya xwe 
didamezirînin 

Kurdên dewletên Sovyeta kevn 
bi deklerasyonekê dane zanîn 
ku ew ê Kongreya Civaka Kurd 
damezirînin. Ev biryara ku bi 
îmzeya gellek rewşenbîrên kurd 
ên Sovyeta berê hate deklereki- 
rin, bi damezirandina komîteya 
amadekar dest bi xebatên 
damezirandinê kir. r06 

Şerê ereb û fars 


D i van rojên ku li Rojhilata navîn şer 
li dare de, dûkela şer ji Yemen’ê jî 
bilind bû. Li gel ku li dij helwestên 
îranê yên ku dixwaze bi ser komên şîa ve 
li Rojhilata navîn bandora xwe belav bike, 
hevpeymaniya ereb a ku Siûdî serkêşiya wê 
dike bertekek tûnd nîşan bide jî, Tehran hê 
jî astenga herî mezin a li dij serxwebûna 
Kurdistanê ye. Ji aliyekî ve Tirkiye hêza 
xwe ya leşkerî ya sînorê Rojava mezintir 
dike û hemû qerekolên li ser sînor yekdest 
dike, ji alî din ve jî yekîneyên artêşa Iraqê 
û milîşeyên şîa ku di bin fermandariya 
Fermandarê Hêzên Qudisê yê îranê Gen- 
eral Qasim Silêmanî de li Tîkrîtê dest bi 
operasyona bejayî kirine hewl didin ku 
Iraqê kontrol bikin. 

îranê, tekoşîna bandorkeriya xwe ya ku li 
Iraq û Sûriyeyê dom dikir, li Yemenê, piştî 
ku milîşeyên Hûsî paytext Sana’yê bi dest 
xistin, arasteyî bereyeke din kiribû. Lê belê 
şeva Çarşema çûyî welatên wek Siûdî, Qa- 
tar, Behreyn, Emaretên Ereb ên Yekbûyî, 
Kuweyt, Sûdan, Fas, Pakistan, Misir û 
Ordun li dij baregehên milîşeyên Hûsî yên 
li Sanayê dest bi êrîşên hewayî yên berfireh 
kirin. Her çend îran bêje ‘Ev êrîşên hewayî 
ne li gor rêzikên peymanên navneteweyî ne’ 
jî tê gotin ku ew ê hereketa bejayî jî destpê 
bike. Her wiha li Kurdistan û Iraqê jî şerê li 
dij DAIŞ’ê bê navber dom dike. 

Li gel ku li frawaniya Rojhilata navîn ev 
rûdan hene, li Kurdistanê jî mijarên wek 
dema peywira Serokê Rêveberiya Herêma 
Kurdistanê(RHK) Mesûd Barzanî, şerê li 
dij DAIŞ’ê û mercên beşdarbûna opera- 
syona Mûsilê, qeyrana di navbera Hewlêr 
û Bexdayê û xebatên lobîyê yên li Yekîtiya 
Ewropayê yên di derbarê serxwebûnê de 
çend xalên ku derdikevin pêş in. 

Dibe ku ereb li dij kurdan jî bibin yek? 

Ji alî din ve Sekreterê Giştî yê Partiya 
Sosyalîst Demokrat a Kurdistanê(PSDK) 
Mihemed Hecî Mahmûd amaje bi yekbûna 
dewletên ereb ên li Yemenê, li dij milîşeyên 
Hûsî yên nêzîkî îranê kir û hişyar kir ku 
debe ereb li dij kurdan jî bibine yek. Hecî 
Mahmûd anî ziman ku şerê li Yemenê di 
rastî de şerê li dij îranê ye û got: “Dewletên 
ereb cara yekem e ku dibine yek. Erebên 
ku heta îro li dij Îsraîlê jî yekîtiya xwe pêk 
nehanîn ku îro wiha li hev bicivin divê kurd 
pirbaldar bin.” 

Hecî Mahmûd 
diyar kir ku ev 
dewletên ereb, di 
şerê li dij DAIŞ’ê 
dejî helwesteke 


Ez piştgirî dideme serxwebûna Kurdistanê 

Rojnameger û Nivîskarê ereb ê bi navûdeng Cîhad el Khazen 
di gotara xwe ya vê hefteyê ya di rojnameya E 1 Heyat a ku li 
Londonê derdiçe de, di derbarê serxwebûna Kurdistanê de 
nirxandineke balkêş kir. Khazen wiha nivîsiye: “Ez ji vê derê 
tomar dikim ku ez piştgirî didime dewleteke kurd ku wê li 
Tirkiye, îran, Sûriye û Iraqê bê damezirandin. Khazen di go- 
tara xwe de rexne li ereban dike ku ew her şer û gengeşiyê li 
dinyayê belav dikin û dibêje: “Ez ne ji vî gelî me”. Khazen di 
gotara xwe de her wiha aniye ziman ku kurd, her bi terorîzmê 
re rû bi rû mane hiştin, lê belê li gel her tiştî jî ew li dijî ter- 
orîzmê xwe diparêzin û şer dikin. 


wek ya Yemenê nîşan nedane û got: “Dibe 
ku ereb li dij kurdan jî bibin yek. Ger ku 
kurd serxwebûna xwe ragihînin, divê ji 
helwesteke ereb ya ku li Yemenê pêk hat 
re amade bin. ” Li ser şertên beşdariya 
Pêşmerge ya li operasyona Mûsilê jî 
Hecî Mahmûd got ku berî her tiştî divê 
Pêşmerge weke hêzeke navneteweyî bê 
naskirin û piştî vê naskirinê Pêşmerge dik- 
are beşdarî operasyona Mûsilê bibe. 

Ajgcyî: Armanca me serxwebûn e 

Di daniştina roja Çarşema çûyî ya Parla- 
mena Ewropayê(PE) de, raporta şandeya 
PE ya ku şanda PE di serdana xwe ya 
Herêma Kurdistanê de li ser rewşa mirovî 
û ewlehî ya Herêma Kurdistanê amade 
kiribû û referanduma serxwebûnê ya 
RHK hatin nîqaşkirin. Nûnerê PE yê RHK 
Dîlawer Ajgeyî di bersivandina pirsên me 
yên di derbarê mijarê de anî ziman ku 
daxwaziya RHK û hemû kurdan serxwebûn 
e, ev daxwazî di her platformên grîng ên 
neteweyî û navneteweyî de tê gotin û li PE 
nîqaşkirina vê mijarê nîşaneya vê yekê ye 
ku ev daxwazî heta bi encam bibe wê bê ki- 
rin. Ajgeyî da zanîn ku parlamentên PE di 
derbarê referandûma serxwebûnê de tiştekî 
aşkere negotine lê di derbarê rewşa ewlehî 
û mirovî ya Herêma Kurdistanê 
de diyar kirine ku rewşa 
heyî cihê metirsiyê ye û 
ji bo mercên ewlehî û 
mirovî bêne başkirin 
divê tafilê alîkariyên 
qût û adan û çekan 
bêne kirin. Ajgeyî 


mir 
d 


wiha dom kir: “Di van rojên ku li dij DAIŞ’ê 
şer dom dike de ji ber ku Bexda para 
budceya RHK naşîne, rewşa aborî û mirovî 
hin dijwartir dibe. Divê RHKbêyî ku li 
benda şandina para budceyê bisekine, ji bo 
pirsgirêkên xwe yên aborî çareser bike divê 
dest bi xebatên geşedandina aborî bike. 

Ev yek pêwîst e. Çimku siberoj, dema ku 
serxwebûna Kurdistanê bê olankirin, wê 
têrîxwebûna aborî li ser milên Kurdistanê 
barekî giran be.” 

Di derbarê civîna li PE de jî Ajgeyî grîngiya 
kombûn û çalakiyên wiha destnîşan kir û 
diyar kir ku ji bo rewabûna Kurdistan û 
ji bo ev rewabûn ji siberoja Kurdistanê re 
bibe bingeh, xebatên bi vî rengî pir grîng 
in. Ajgeyî wiha dom kir: “Ji ber van sede- 
man em pir grîngî didine xebatên wiha û bi 
saya van xebatan em daxwazên kurdan bi 
dinyayê re parve dikin û dinyayê ji van dax- 
wazan agahdar dikin. 5 sal berê şandeyeke 
PE piştî Bexdayê serdaneke piçûk li Hew- 
lêrê jî kiribû. Lê piştî 5 salan êdî şandeya 
PE rasterast ji rewşa Herêma Kurdistanê 
bişopîne taybet ji bo Herêma Kurdista diçe 
Hewlêrê û raportên ku amade dike li PE 
pêşkêşî hemû dinyayê dike. Ev detayeke 
piçûk lê belê pir grîng e.” 

“Divê Serokatiya Barzanî dom bike” 

Ji ber ku di meha 8’emîn de dema sero- 
katiya Serokê RHK Mesûd Barzanî temam 
dibe derdorên siyasî yên Başûrê Kurdistanê 
di nav hewldanan de ne. Di van rojên ku 
nîqaşên li ser vê mijarê dom dikin de ji 
siyasiyan daxuyaniyên ku daxwaza berde- 
wamkirina serokiya Barzanî têne kirin. 


Herî dawî Komelî Îslamî û Eniya Turkmen 
a Iraqê jî aşkere kirin ku ew alîgir in ku se- 
rokiya Barzanî dom bike. Rêveberê Komelî 
Îslamî Newzad Seîd Mihemed di derbarê 
mijarê de nêrîna partiya xwe bi raya giştî 
re parve kir û got: “Barzanî, nêzîkî 50 salan 
e ji bo Kurdistanê xebatên siyasî û 
kirî ye û ji bo kurd mafê xwe bi des 
kedeke mezin daye. Niha li ser dirêkirina 
dema serokiya wî pir nîqaş têne kirin, lê 
belê tenê yê ku di vê mijarê de biryardar 
e bêdeng e. Barzanî serokek e ku gelê 
Kurdistanê di warê leşkerî, aborî û siyasî de 
bawerî pê tîne û ji ber vê yekê divê Barzanî 
wek Serokê Kurdistanê bimîne.” 

Parlamenê Eniya Tirkmen a Iraqê Aydin 
Marûf jî ragihand ku ew dixwazin ku 
serokiya Barzanî dom bike û bang li aliyên 
siyasî yên Herêma Kurdistanê kir ku vê 
daxwazê pêk bînin. Aydin Marûf got: “Niha 
herên qada şer e û qeyraneke aborî heye. 
Em wek tirkmen, bang li hemû aliyên siyasî 
dikin da ku li ser dema serokiya Barzanî li 
hevbikin” 

Serokwezîrê RHK Nêçîrvan Barzanî jî diyar 
kir ku ew jî aligirê berdewamiya serokatiya 
Serokê RHK Mesûd Barzanî ye. Nêçîrvan 
Barzanî got: “Li gor destûra Kurdistanê 
dema serokatiya Mesûd Barzanî di meha 
Tebaxê de temam dibe. Weke her kurdekî 
daxwaza min jî ew e ku di vê dema awarte 
de divê Mesûd Barzanî Serokatiya Herêma 
Kurdistanê dom bike. Hem li parlamentê 
hem jî di nav raya giştî de ev mijar pir tê 
nîqaşkirin, lê belê bi raya min divê em 
hemû cudahiyên xwe bidine aliyekî û li gor 
berjewendiyên welatê xwe tevbigerin. Mix- 

abin ku Celal Talabanî ji ber pirsgirêkên 
xwe yên tendurustî nikare serokatiyê bike. 
Ji bilî Mesûd Barzanî ku kesên ku di vê 
pêvajoyê de dikaribin serokatiya Kurdis- 
tanê bikin tune ne.” Serokwezîr Nêçîrvan 
Barzanî berpirsiyariya ku dikebe ser milên 
Tevgera Goran, YNK û partiyên îslamî 
destnîşan kir û got ku ji bo li Herêma 
Kurdistanê aramiya aborî û civakî dom 
bike divê ev partî piştgirî bidine dirêjkirina 
dema serokatiya Mesûd Barzanî. 

Barzanî, li ser rewşa Musilê ew ê bi 
Fermandarê Artêşa Iraqê re bicive 

Her wiha hat ragihandin ku ew ê desteyek 
ji Fermandariya Artêşa Iraqê ji bo rewşa 
Musilê bi Mesûd Barzanî re biaxivin 
serdana Hewlêrê bikin. Fermadarê Artêşa 
Pêşmerge Cemal Muhammed li ser 
serdana destê rawestiya û ji Rojnameya 
BasNûçeyê re eşkere kir ku ew ê desteya 
Fermandariya Artêşa Iraqê bi Barzanî re 
bicive. Muhammed wiha berdewam kir: “Ji 
bo operasyona Musil hin enî hene ku ew 
ê pêşmerge û Artêşa Iraqê bi hevre tevbi- 
gerin. Ji operasyonên Musil û Kerkûkê jî 
hewcedarî bi planan heye. Ne mimkûne ku 
ew plan beyî destûra Barzanî bên stendin.” 
Muhammed li ser operasyona milîsên Şîe 
yên Haşdî Eş Şabî ya Tîkrîtê jî rawestiya û 
anî ziman ku operasyonê Tikrîtê derbeyeke 
mezin li DAIŞ’ê daye û DAIŞ têk çûye. 
'êşmerge DAIŞ’ê ji bîrên neftê dûr dixe 
Li gel propagandayên operasyona Tîkrîtê, 
pêşmergeyan li Kerkûkê di operasyona 
berfireh de DAIŞ feşkilandin û wan ji 
herêmê derdixin. Li gor agahiyên ferman- 
darên operasyonê DAIŞ ji xaka kurdan 
hatiye derxistin û bi deh kîlometreyan 
dûrî bîrên neftê ketiye. Piştî xetereya li 


ser bîrên neftê û xetereya li ser herêmê ji 
holê rabe amaje bi wê yekê jî tê kirin ku 
ew ê rojê 300 bermîl neft ji wan bîran bê 
derxistin. Mebesteke din a vê operasyonê jî 
ew eku DAIŞ ji herêm petrolê bê derxistin 
û şîrketên navneteweyî li herêmê vegerin 
û dest bi karên xwe bikin. Her wiha berx- 
wedana Pêşmergeyan a li hember DAIŞ’ê li 
qadên din jî berdewam dike. 

Pêşmergeyan êrîşên DAIŞ’ê yên Xazir, 
Musila Kon û yên herêma Keskê jî 
şikandin û DAIŞ ji wir jî hat dûr xistin. 

Li gor daxuyaniya Fermandariya Eniya 
Keskê di encama bombebarana Koalîsyona 
Navdewletî re 46 endamên DAIŞ’ê hatine 
kuştin. Fermandarê Hêza Pêşmerge yê 
Duhoê Naif Heqî jî daxuyand ku çend roj 
berê DAIŞ’ê hewl daye ku êrîşî Gundê 
Çarşema Helebê bike lê balafirên şer ê 
Koalîsyona Navdewletî êrîşî wan kiriye û 
di encama bombebaranê de 46 endamên 
DAIŞ’ê hatine kuştin û zêdeyî 20 wesayît 
û çekên wan ê giran jî hatine îmhakirin. Li 
hêla din jî fermadarên Eniya Xazirê jî dan 
zanîn ku di êvara pêncşemê de DAIŞ’ê hewl 
daye ku êrîşî herêmê bike lê wan ew êrîşa 
DAIŞ’ê têk biriye û Hêzên Hevpeymanî bi 
balafiran li wan daye. 

Perwerdeya Pêşmergeyan berdewam 
dike 

Perwerdeya pêşmergeyan a di çerçoveya 
li hember DAIŞ’ê bi serperiştiya DAIŞ’ê tê 
kirin berdewam dike. Dewreya perwerdeya 
375 pêşmergeyên ji hêla pisporên leşkerî 
yên Amerîka, Îngîl- 
tere, îtalya, Danî- 
marka, Norveç û 
Hollanda ve li Kam- 


pa Binaslava Hewlêrê tê dayîn bi rêwres- 
mekê bi dawî bû. Wezîrê Peşmerge Mistefa 
Seyid Qadir, daxuyand ku perwerdeya 
pêşmergeyen gellekî giring e û berxwedana 
navdewletî ya li hember DAIŞ’a tûndrew jî 
moralê pêşmergeyan bilind dike. Qadir wi 
berdewam kir:“Weke Wazereta Pêşmerge û 
hêzên Asayîşê ji bo ku leşkerên me di per- 
werdeyeke baş re derbas bibin û di şer de li 
hember dijmin rawestin divê em hemû tiştî 
bikin. Ji bo vê yekê jî em ê hemû derfetên 
xwe bikar bînin.” 

Berpirsê Pêwendiyên Leşkerî yê Hêzên 
Hevpeyman Orbest Shnaider di zanîn ku 
ew pir serfiraz in ku hêzeke qehreman a 
wek Pêşmerge perwerde dikin û dom kir: 
“Ji bo em zanîn û tecrûbeyên xwe ragihînin 
Pêşmerge, çi ji destê me tê em dikin. Em 
wan hînî hemû taktîkên şer dikin û em 
hêvî dikin di parastina axa xwe, gelê xwe 
û welatê xwe de sûda perwerdehiya me li 
Pêşmerge bibe. 

Li gor agahiyên ku ji jêderên Pêşmerge 
gihîştine destên me, dewletên hevpeyman 
ji bilî Hewlêrê, li Duhokê jî perwerdehiya 
leşkerî dide 300 Pêşmergeyan. Tê gotin 
ku Pêşmerge, di warê bikaranîna çekên 
giran, pevçûnên kuçeyan, lêdana bê çek, di 
bejahiyê de pêşveçûn, pûçkirina teqemeni- 
yan û teknîkên din ên şer de perwerdehî 
werdigirin. 

CIA: Milîşeyên şîa şer asteng dikin 

Serokê CIA John Brennan di kanala nûçey- 
an FOX TV de ragihand ku DAIŞ hem li 

1 Sûriye û hem jî Iraqê 
hatiye lawazkirin. 
Brennan da zanîn ku 
îran li herêmê li gor 


DAIŞ komkujiyan li dijî êzdiyan pêktîne 

Parlementera lîsteya Kurdistanê ya Parleme Iraqê Vi- 
yan Daxîl beşdarî civîna Neteweyên Yekbûyî (NY) ku li 
ser daxwaza Fransa'yê pêk hat bû. Daxil di axaftina xwe 
ya li civînê de behsa rewşa dawî ya êrîşên DAIŞ'ê yên li 
ser Şengalê kir û da zanîn ku DAIŞ li hemberî êzdiyan 
komkujiyan pêktîne. 

Civîna ku bi mebesta gotûbêjkirina gef û metirsiyên 
li ser kêmnetewe û kemîneyên olî li Rojhilata Navîn 
hate lidarxistin bi beşdariya Viyan Dexîl destpêkir. 
Daxil jî gotarek di wê civînê de pêşkêş kir û têde behsa 
rewşa kurdên êzdî û tawanên ku DAIŞ'ê bi serê wan 
û pêkhateyên din ên Iraqê kir, belgeyên li ser wan 
tawanan gihandine destê Endamên Encûmana Asayişa 


berjewendiyên xwe li dij DAIŞ’ê têdikoşe 
lê belê milîşeyên şîa yên ku di bin ferman- 
dariya Generalê Îranî Qasim Silêmanî de 
ne, şer asteng dikin. Brennanê ku Qasim 
Silêmanî bi peyvên, “Êrîşkar û çalak” bi 
nav kir, di derbarê rexneyên ku DYA li 
herêmê çavên xwe ji îranê re digire de jî 
got: “Na, em çavên xwe ji îranê re nagirin û 
em ê îranê asteng bikin. îran bi Iraqiyan re 
dixebite û rola xwe pêk tîne lê belê DYA jî 
bi Iraqiyan re dixebite.” 

Ji Barzanî bo Patrîkê Dêra Aşûrî ya 
Rojhilat peyama sersaxiyê 

Barzanî ya ji bo koça dawî ya Patrîkê Dêra 
Aşûrî ya Rojhilat jî peyamek belav kir. 
Patrîk Mar Denxa yê Çarem li 26’ê Adara 
2015 li Eyaleta Minîsota ya Amerîkayê ji 
ber sedemê nexweşiyê jiyana xwe jidest 
dabû. Barzanî di peyama xwe de got, Patrîk 
Mar Denxa rêber û kesayetiyekî bi bandorê 
olî ya Iraq û cîhan bû û rola wî li kûrkirina 
tebayî û birayetiyê de hebû û hemû de- 
mekî mijulî pêkvejiyan û aştiya di navbera 
pêkhatan û peyrewên olên cûdayan bûye. 
Barzanî di peyama ji bo Dêra Aşûrî ya 
Rojhilat de wiha got: “Gelek bi mixabiniyê 
ve nûçeya koça dawî ya Qedasetê Patrîk 
Mar Denxayê Çarem bihîst. Xwedê jêrazî 
rêber û kesayetiyekî bi bandorê olî ya Iraq 
û cîhan bû û rola wî li kûrkirina tebayî û 
birayetiyê de hebû û hemû demekî mijulî 
pêkvejiyan û aştiya di navbera pêkhatan 
û peyrewên olên cûdayan bûye. Bi vê 
xemgîniyê ve serxweşiya xwe pêşkêşî Deste 
ya Dêra Aşûrî ya Rojhilat û hemû bawer- 
mendên vê Dêrê û malbat û kesukarên 
xwedê jêrazî Qedasetê Patrîk Mar Denxa yê 
Çarem dikim. Ji xwedayê mezin hêvîdarim 


« 


1 / 
lii 


Navdewletî. 

Viyan Dexîl got: “DAIŞ metirsîtrîn grûpa têroristî ye li 
cîhanê û metirsiyeke rasteqîne li ser asyişa navdewletî 
dirust kirye” û eşkere jî kir “Ez ne tenê bi navê kurdên 
êzdî di axfim lê belê bi navê hemî pêkhatiyên Iraqê.” 
Dexîl di axaftina xwe de wiha got; “Nêzîkî hezar 
zarokên êzdiyan di destê DAIŞê de ne, mêjiyê wan 


dişon ji bo nifşekî terorist ji wan avabikin. DAIŞê nêzîkî 
3 hezar jinên kurdên êzdî revadine û piştî işkeceyê ew 
li bazarên Sûriyê û Iraqê firotine, hinek ji wan bi 18 
dolaran hatine firotin û ev jî girantrîn işkenceya derûnî 
ye li ser wan jinan”, gotjî: “ Tu ol ji çekdarên DAIŞê re 
nîne.” 

Di berdewamiya gotina xwe de Dexîl daxwaz ji Encû- 
mana Asayişa Navdeletî kir ku ew tawanên DAIŞ bi serê 
kurdên êzdî û pêkhateyên din yên parêzgeha Mûsilê 
kirine wek “Jenosîd” tomarbikin û parastin û asayişê 
ji bo wan pêkhateyan peyda bikin û lezê bikin ji bo 
azadkirina bajarê Mûsil. Herwiha daxwaza çekên bêhtir 
ji bo Hêzên Pêmergeyên Kurdistanê û hêzên niştmanî 
yên din li Iraqê kir. 


Emê tola Pêşmergeyan bistînin 


Serokê Herêma Kurdistanê Mesûd Barzanî roja 
Newrozê li ser înfazkirina sê Pêşmergeyên dîl ji 
aliyê DAIŞ’ê ve peyamek belav kir û soza tolvekirinê 
da malbatan. DAIŞ’ê roja 19’ê Adarê vîdeoyek belav 
kiribûn ku tê de dihat dîtin, celladên DAIŞ’ê serê 3 
pêşmergeyên dîl jêdikin. Li ser vê bûyerê, Barzanî 
peyamek belav kir û ragihand, xwîna Pêşmergeyên 
li erdê namîne û dê tola wan were standin: 

“Xebera dilêşîn a şehîdkirina sê pêşmergeyên dîl 
ên di destê terorîstên DAIŞ’ê de, ku bi awayekî 
hovane hatine şehîdkirin, em xemgîn kirin. Em 
soz didin malbatên wan şehîdan ku xwîna wan 


şehîdan li erdê namîne û dê tola wan were standin. 
Em nahêlin ev tawan li ser terorîstan bimîne û 
dê cezayê karên xwe yên hovane û kirêt bistînin. 

Bi piştevaniya Xwedayê Mezin û gelê berxwedêrê 
Kurdistanê, yên ku bi vî rengî pêşmergeyên Kurd- 
istanê şehîd dikin, dîtine û dê bibînin jî ka destê 
pêşmergeyên qehreman dê çawa bigihîje wan. Em ji 
ber vê bûyerê, destpêkê sersaxiyê ji xwe re dixwazin 
paşê sersaxiyê ji malbatên serbilind ên şehîdan û 
gelê Kurdistanê re dixwazin. Şehîdbûna di rêya gel 
û welat de serbilindî ye, vêca ew şehadet bi fîşekê û 
agir be dara îdamê.” 


Mesûd Barzanî roja Newrozê serdana mala 
Pêşmerge Hucam Surçî ya li gundê Berdesûr ê bi 
ser Berdeserê jî kiribû. Barzanî di serdanê de anîbû 
ziman ku wî xwestiye di roja Newrozê de serdana 
malbata Hucam bike û gotibû: “Hucam di doza 
parastina şeref û nirxên Kurdistanê de bûye sem- 
bolê berxwedêrî û qehremaniya Pêşmerge. Heta 
qehremanên me yên wiha hebin wê serkeftin a gelê 
kurd be û heta ev tûndrew ji holê neyêne rakirin em 
ê nesekinin.” 

Li Kobanê avakirin, li Hasekê jî xeter e! 


Salih Batirhan 

D AIŞ’a zêdeyî çar meha ye êrîşî 

Kobanê kir û li Kobanê têk çû, ji bo 
wê têkçûna xwe telafî bike dest bi 
êrîşa bajarên din ê kurdan kir. Her wiha 
bi gihiştina hêzên kurd a Çemê Feradê jî, 
DAIŞ’ê dest bi dorpêçkirina bajarên Kan- 
tona Cizîrê kir. 

DAIŞ’a xwe li hember berxwedana hêzên 
kurd negirt û li Kobanê têk çû û ji herêmê 
hat dûrxistin niha jî dest bi êrîşa bajarên 
Serêkaniyê û Hasekê yên Kantona Cizîrê 
kir. DAIŞ’ê ewil sûryanî kirin armanc 
û piştre jî êrîşî Newroza Hasekê kir û li 
Hasekê komkujî pêk anî. DAIŞ’ê bi du 
wesayîtên bombekirî êrîşî Newroza Hasekê 
kir û di encama êrîşan da 60 sivîl mirin 
û zêdeyî 150’î kesî jî birîndar bûn. Her 
wiha hêzên kurd jî yekîneyên xwe ber bi 
herêmê ve şandin. Di navbera DAIŞ’ê û 
hêzên kurd ê li keviyên Çemê Feradê jî 
pevçûnên dijwar pêk tên. Hêzên kurd li 
hêlekê gundên Kobanê yê di destê DAIŞ’ê 
dene ji DAIŞ’ê riz-gar dikin û li hêla din jî 
li hember xetereya DAIŞ’ê ya li Hasekê û 
Serêkaniyê, yekîneyên Qamişlo, Amûdê, û 
Tirbespiyê ber bi herêmê ve şandin. Nav- 
enda Çavdêriyên Mafê Mirovan a Sûriyê 
jî eşkere kir ku li herêmê pevçûnên dijwar 
rûdidin. Li hêla din operasyonên rizgarki- 
rina xelkê sûryanî yê ji hêla DAIŞ’ê hatine 
revandin jî berdewam dikin. 

Xelkê Kobanê yê piştî êrîşên DAIŞ’ê 
ji bajêr derketibûn li navçeya Sirûca 
Rihaya Bakurê Kurdistanê bi cih bibûn jî 
bi azadnûna Kobanê dest bi vegera bajêr 
kirin. Ji meha sibatê ve xelkê Kobanê dest 
bi vegera nava bajêr kiriye û wêranbûna 
bajêr jî dibe sedem ku xetere li ser jiyana 
xelkê bajêr hebe. Ji bo ewlehiya xelkê 
bajêr û tendurustiya xelkê bajêr rayadarên 
kantonê bangawaziya alikariyê dikin. Her 
wiha hem li Bakurê Kurdistanê hem jî 
li Herêma Kurdistanê xelk bi avakirina 
komele û saziyên alîkariyê jî ji bo avakirina 
Kobanê destbi xebatan dikin. Li hêla din 
hat zanîn ku ji bo veguhestina alîkariyan 
amadekariyên paqijkirina rêyan û durist- 
kirina binesaziya bajêr dest pê kiriye. Ji 
bo ku amadekarî û karên avakirina bajêr 
di demeke lêz de bi cih were bi beşdariya 


rêveberên kantonê ew ê di 2-3’ê gulanê de 
li Amedê konferansek jî bê li dar xistin. 

Gengeşiyên operasyona veguhestina 
Suleyman Şah Turbesi jî berdewam dikin. 
Her wiha hat eşkerekirin ku hêzên kurd di 
vê operasyonê de alîkariya Tirkiyê kirine û 
rayedarên Tirkiye jî di her keliyê de amaje 
bi wê yekê dikin ku tiştekî wisa pêk ne- 
hatiye. Serokê PKK’ê Abdullah Ocalan jî di 
nameya xwe ya Newrozê jî de ew hevkarî 
bi bîr xistibû. Piştî eşkerebûna na-meyê 
Fermandariya Artêşa Tirkiyê daxuyaniyek 
belav kiribû û eşkere kiribû ku PYD rêxisti- 
nike terorîste û ew nûçeyên hevkariyê 
ne rast in. Bi serde Serfermadeyê Artêşa 
Tirkiyê Nej-det Özel derbasî Gundê Aşmê 
yê Sûleyman Şah Tûrbesi lê ye kir. Her 
wiha serdana Nejdet Özel a ji bo gundê 
di bin kontrola PYD’ê deye jî bû sedema 
nîqaşên nû. 

Herêma nû ya bi xeter: Hasekê 

Pevçûnên Hasekê yên di navbera hêzên 
kurd û rejima Sûriyê de bi dawî bûn. Her 
wiha niha jî xetereya DAIŞ’ê li ser herêmê 
heye. DAIŞ di şeva 20’ê adarê êrîşî pîroz- 
bahiyên Newrozê yên Taxa Mişêrfê kir û 
di encama êrîşan de 60 kesî jiyana xwe ji 
dest da û zêdeyî 150’î kesî jî birîndar bûn. 
Rojnameger Suad Xalo ya li bajarê Hasekê 
eşkere kir ku DAIŞ’ê bajarê Hasekê ji xwe 
re kiriye armanc û DAIŞ’ê êrîşên we yên 
Kantona Kobanê zêde kirine. Di berdewa- 
mi-ya axaftina xwe de Xalo ragihand ku 
mebesta DAIŞ’ê ew e ku xelkê Hasekê ji 
nava bajêr derkeve lê kurdên Hasekê hînî 
rewşa şer bûne û zêdeyî çar salaye şer li 
herêmê heye û kesî ji wan bajarê xwe terk 
nekiriye. 

“Di êrîşan de hevkariya rejim û 
DAIŞ’ê ” 

Berpirsê Ragihandina Kantona Cizîrê 
Mihemed Kemal jî eşkere kir ku nêviyê ba- 
jarê Hasekê ji hêla Kantona Cizîrê û nêviyê 
din jî ji hêla rejima Sûriyê ve tê birêvebirin 
û DAIŞ bi alîka-riya hevalbendên xwe li 
nava bajêr êrîşên xwekujiyê li dar dixe. 

Di berdewamiya axaftina xwe de Kemal 
ragihand ku haya wan jê heye ku endamên 



DAIŞ’ê di nava bajêr de hene. Kemal her 
wiha daxuyand hin komên bi ser rejimê ve 
ne jî piştgiriya DAIŞ’ê dikin û hêzên kurd li 
hember vê yekê dest bi amadekariyên xurt- 
kirina ewlekariyê kirine. Di berdewamiya 
axaftina xwe de Kemal derbirî ku hêzên 
kurd ji bo êrîşên DAIŞ’ê yên Hasekê, Til 
Temir û Serêkaniyê bifeşkilînin dest bi 
operasyonan kirine û hêzên kurd êdî ne di 
pozîsyona berxwedanê di pozîsyona êrîşê 
dene. 

“Kantona Cizirê bi xetereyê re rû bi 
rû ye” 

Kemal eşkere kir ku Kantona Cizîrê 
bi xetereyan re rû bi rûye û DAIŞ piştî 
têkçûna Til He-mis, Til Berek û Kobanê 
dest bi êrîşa Kantona Cizîrê kiriye û 
dixwaze tekçûnên xwe li vir telafî bike. 

Di berdewamiya axaftina xwe de Kemal 


Di dema nîqaşên li ser Siileymanşah Tiirbesi 
berdewam dikin de Fermandarê Artêşa Tirkiyê 
Nejdet Özel serdana Gundê Aşmê yê bi ser Kobanê 
veye kir. Serokê PKK’ê Abdullah Öcalan di nameya 
xwe ya Newrozê de bal kişandibû ser operasyona 
Şahfiratê û behsa ‘Eşme Ruhu’ kiribû. Piştî xwen- 
dina nameya Öcalan a di Newrozê de Fermandariya 
Artêşa Tirkiyê eşkere kir ku daxuyaniyên tên 
belavkirin ku operasyon bihevre hatiye kirin ne 
rast in. Hêzên kurd eşkere kiribûn ku wan piştiriya 
yekîneyên Tirkiyê kiriye û tehlîlgerên siyasî dianîn 


Özel, li xaka “PYD ya terorîst e!” 

ziman ku piştî rizgarbûna Kobanê pêk hatina 
operasyonê nîşaneyên hevkariya Rojava û Tirkiyê 
ne. Her wiha Hikûmeta Tirkiyê û Fermandariya 
Artêşa Tirkiyê di her kêliyê amaje bi wê yekê dikirin 
ku hevkariya ku qala qê tê kirin ne rast e. Qebra 
Sûleyman Şah jî wisa penase dikin; “Tirba ku di 
nava xaka Sûriyê deye.” Di gel nîqaşan Fermandarê 
Artêşa Tirkiyê Nejdet Özel serdana Gundê Aşmê yê 
di bin konrola hêzên kurd deye kir. 

Cihgirê Wezîrê Parastina Kobanê Ocalan îso, 
daxuyand ku bawriya hêzên kurd bi masumiye-ta 


ragihand ku DAIŞ hewl dide ku derbasî 
navenda bajaran bibe û şer derbasî nava 
bajaran bike. Kemal axaftina xwe wiha 
domand: “Kantona Cizîrê di bin xetereyeki 
mezin deye. Nêzîkî 700 kîlometreyî şer 
berdewam dike. Ev jî tê wê wateyê ku şer 
li hemû eniyan berdewam dike û DAIŞ jî 
dixwaze derbasî nava bajaran bibe. Li nava 
bajaran hin kes alîkariya wan dikin dixwa- 
zin aloziyan li nava bajêr derxin.” 


“Efrîn jî ji şer re amade ye” 

Hevseroka Kantona Efrînê, Hêvi Mistefa 
jî daxuyand ku weke Rêveberiya Xweser 
a Rojava ew li hember hemû hêrîşan 
amadene û wan amadekariyên xwe temam 
kirine. Mistefa li ser dopêçkirina E 1 Nusra 
ya Kanona Efrînê jî rawestiya û da zanîn 
ku E 1 Nusra şerê psîkolojîk û propagan- 
dayê dike ew ji wan propagandayên wan 
natirsin û wan amadekariyên xwe kirine. 
Di berdewamiya axaftina xwe de Mistefa 


leşkerên Tirkiyê ve hatiye û lewre wan alîkariya wan 
kiriye lê belê Tirkiye ew xapandine. Di berdewamiya 
axaftina xwe de îso da zanînn ku wan di her kêliya 
operasyonê de alîkariya leşkerên tirk jî kiriye. îso 
axaftina xwe wisa bi dawî kir: “ Ev gundê ku niha 
qebr lê heye jî di bin kontrola hêzên kurd deye. Tir- 
kiye ji me re dibêje terorîst lê belê hemû kes dizane 
ku DAIŞ terorîst e û haya hemû kesî ji wê heye. Di 
parastina Kobanê’de 40 dewletî alîkariya me kir. Me 
jî di operasyonê de alkariya Tirkiyê kir.” 


anî ziman ku şer hem di warê leşkerî û 
hem jî di warê siyasî de tê meşandin û çavê 
wan ji şer natirse. Mistefa axaftina xwe 
wiha domand: “Hewl didin ku tepeseriya 
derûnî vîna gelê têk bibin. Dorpêçkirina 
Nusra’jî rewşeke wisa ye. Lê belê em wê jî 
giring nabînin. Em naxwazin şer bikin eger 
şer were jî em jê re amadene.” 

“Em terefgîrê diyalogê ne” 

Gengeşiyên Operasyona Şah Firatê yên 
Serokê PKK’ê Abdullah Öcalan di nameya 
Newrozê de bi navê ‘Eşme Ruhu’ bi bîrxist- 
ibû dîsa dest pê kirin. Fermandariya Artêşa 
Tirkiyê û raye-darên Hikûmetê, eşkere 
kirin ku agahiyên YPG’ê di operasyonê de 
alîkariya yekîneyên Tir-kiyê kiriye ne rast 
in. 

Hevseroka PYD’ê Asya Abdullah bal 
kişand ser genegeşiyan û ji Rojnameya 
BasNûçeyê re axivî. Abdullah bertek da 
daxuyaniya ku PYD weke “rêxistineke 
terorî” tê de hatiye 
nîşandan û ragihand ku 
PYD partiyeke siyasî ye 
û ew ji bo demokrasiya 
Rojava û Sûriyeyek demo- 
katîk berxwedanê didin 
û ew dixwazin bi cîranên 
xwe yên weke Tirkiyê re 
peywendiyên wan baş bin. 

Di berdewamiya axaftina 
xwe de Abdullah amaje bi 
wê yekê ji kir ku ew li Ro- 
java ne tenê ji bo kurdan 
berxwedanê dikin ew ji 



Hevseroka PYD’ê Asya Abdullah bal kişand ser amadekariyên avakirina 
Kobanê jî û da zanîn ku ji bo tespîtkirina zirara nava bajêr niha rapor tên 
amadekirin. Her wiha Abdullah daxuyand ku ji bo amadekariyên avakirina 
bajêr bi lez bi rêve biçin ew ê di 2-3’yên gulanê de li Amedê konferans bên li 
dar xistin. Di dîrêjahiya axaftina xwe de Abdullah daxuyand ku-hevdîtinên 
wan bi rêxistinên sivîl û ê navdewletî re hene û ew ê di çerçoveya avakirina 
bajêr li Ewrûpayê jî konferansekê pêk bînin. Abdullah bal kişand ser êrîşên 
DAIŞ’ê yên zêdeyî 4 mehan li Kobanê berdewam kir û da zanîn mayînên 
DAIŞ’ê li nava bajêr de çandine û termên endamên DAIŞ’ê yên di bin kavilên 
bajêr dene ji bo tendurustiya xelkê bajêr dibin xetere. 



bo hemû xelkê Sûriyê berxwedanê dikin û 
ew dixwazin bi cîranên wan re û bi Tirkiyê 
jî re peywendiyên wan baş bin lewre ew 
terefgîrê diyalogê ne. 

Di berdewamiya axaftina xwe de 
Abdullah ragihand ku li gel kurdan 
gellek pêkhateyên din jî li Rojava hene 
û ew di berxwedana li hember DAIŞ’ê 
de pêkhateyên din jî difikirin û ew şerê 
vê yekê dikin. Abdullah wiha berdewam 
kir: “Em di şerê li hember DAIŞ’ê de tenê 
kurdan naparêzin. Em pêkhatiyên din ê 
Rojava jî diparêzin. DAIŞ li kember hemû 
ol, mezheb û pêkhateyên cûda şer dike 
hêzên kurd jî hewl dide ku wan pêkhateyan 
biparêze û li hember wê yekê şer dike.” 

“Tirkiye hewl dide ku Rojava nas 
neke” 

Berdevkê TEV-DEM’ê Aldar Xelîl jî li 
ser daxuyaniyên rayedarên Tirkiyê yên li 
Siileyman Şah Turbesi rawestiya û eşkere 


kir ku Hikûmeta Tirkiyê bi daxuyaniyên 
xwe hewl dide ku Rojava nas neke û rastiya 
li Rojava heyî nebîne. Di berdewamiya 
axaftina xwe de Xelîl bal kişand ser polî- 
tîkayên Tirkiyê jî û wiha berdewam kir: Em 
bi 800 kîlometreyî sînordaşê Tir-kiyê ne. 
Divê Tirkiyê vê rastiyê bîbîne. Daxuyaniya 
Artêşa Tirkiyê ya ‘terorîstbûna’ PYD’ê nayê 
qebûlkirin. Her çend ku bêjin 4 em wan nas 
nakin, bi tu awayî peywendiyên me bi wan 
re çênebûne’ jî, eger bixwazin peywendiya 
wan bi Rojava re û bi însanên vir re baş 
bibe ne-çarin hêza siyasî ya li vira nas 
bikin.” 

Krîza TEV-DEM û ENKS’ê berdewam 
dike 

Partiyên endamê ENKS û TEV-DEM’ê 
yên Rojavayê Kurdistanê li Duhokê di bin 
serperişte-ya Serokê Herêma Kurdistanê 
Mesûd Barzanî ji bo rêveberiya Rojava li 
hev kirin û bi Pey-mana Duhokê bi rê ke- 



Pevçûnên Hasekê 
yên di navbera 
hêzên kurd û 
rejima Sûriyê de 
bi dawî bûn 



tin. Krîza siyasî ya ENKS’ê û TEV-DEM’ê 
ya bi Peymana Duhokê bi dawî bibû bi 
hilbijartinên Kantona Cizirê dîsa dest pê 
kirin. ENKS’ê daxuyandibû ku ji ber talo- 
qnebûna dema hilbijartinan wan endam- 
tiya xwe ya Lêvegera Siyasî rawestandiye. 
Her wiha di 26’ê adarê de li Qamişlo civîna 
Lêvegera Siyasî bi rêve çû û ENKS beşdarî 
wê civîne nebû. Aldar Xelîl, li ser krîza 
TEV-DEM û ENKS’ê jî rawestiya û eşkere 
kir ku divê ENKS li hêla gel cihê xwe bigre. 

“Lêvegera Siyasî ji bo yekîtiyê ye” 
Endamê Polîtbûroya PDK-S Mihemed 
Îsmaîl jî behsa krîza ENKS û TEV-DEM’ê 
kir û eşkere kir ku TEV-DEM’ê biryarên li 
dijî Lêevegera Siyasî û Peymana Duhokê 
wergirtinê û bêyî ku bi wan bişêwire 
biryaran werdigire û ew jî Peymana 
Duhokê û xalên Lêvegera Siyasî ji holê 
radikin. Îsmaîl wiha berdewam kir: 
“Levêger ji bo yekîtiya milletê kurd çebûye. 

Rêkeftina Duhokê jî 
ji bo çareserkirina 
nakokiyên nava kur- 
dan çêbûye. TEV- 
DEM Bi serê xwe 
biryaran werdigre. 

Ji ber vê yekê me 
levêger rawestandiyê 
û heta TEVDEM 
ji wan kiryarên 
xwe venêgerê em 
ê beşdarî Lêvegera 
Siyasî nebin.” 

Kurdên Sovyetê diçin kongreyê 


Mustafa Turan 


K urdên dewletên Yekîtiya Sovyetê 
û dewletên kafkasan, bi dekl- 
erasyonekê dane zanîn ku ew ê 
Kongreya Civaka Kurd damezirînin. Ev 
biryara ku bi îmzeya gellek rewşenbîrên 
kurd ên Sovyeta berê hate deklerekirin, 
bi damezirandina komîteya amadekar 
dest bi xebatên damezirandinê kir. 

Kurdên Sovyeta berê bi mebesta 
xwe bi rêxistin bikin dest bi xebatên 
damezirandina Kongreya Civaka Kurd 
dikin. Nêzîkî 50 Rewşenbîr û aktîvîstên 
kurd ên Federasyona Rûsya, Gurcistan, 
Azerbaycan, Ermenistan, Kazakistan, 
Kirgizistan û Ûkraynayê ji bo di bin banê 
kongreyekê de xwe bi rêxistin bikin, dest 
bi hewldanên damezirandina Kongreya 
Civaka Kurd a ku kurdên Sovyeta berê û 
dewletên kafkasan dihundurîne kirin. Ev 
daxwazî bi deklerasyoneke ku bi îmzeya 
50 rewşenbîr û aktîvîstên kurd hate 
aşkerekirin. Di deklerasyonê de tê ragi- 
handin ku armanca damezirandina kon- 
greyê ew e ku asîmilasyona li ser kurdên 
Sovyeta berê rawestîne, pêwendiyên 
kurdên vê erdnîgariyê û yên li Kurdistanê 
geş bike û di navbera wan de hevkarî û 
piştgiriyê pihêttir bike. Di deklerasyonê 
de tê diyarkirin ku wê ev kongre ji rêx- 
istinên din ên kurdan ên ku li dor bîrdozî û 
baweriyên olî li hev civiyane cûdatir be. 

Di derbarê mijarê de Parêzer Yûra Ne- 
bîyev ku yek ji aktîvîstên ku deklerasyonê 
îmze kirine ji BasNûçeyê re ragihand ku 
armanca damezirandina kongreyê ew e ku 
rêxistin û kesayetên kurd ên li Rûsya, Azer- 
baycan, Ermenistan, Gurcistan, Kazakistan, 
Kirgizistan û Ûkraynayê li hev bicivîne. Ne- 
bîyev da zanîn ku navê kongreyê, Kongreya 
Komeleyên Kurdan ku bi kurtasî ew jê re 
dibêjin Kongreya Kurdan e. Yûra Nebîyev 
aşkere kir ku ev raman ji alî komeke ci- 
wanên kurd ên bloker ve hatiye pêşxistin û 
dom kir: “Ev blokerên ciwan ên kurd nêrîna 
xwe ya di vê derbarê de bi gelek kesên li 
hemû Komarên Sovyeta berê parve kirin û 
ev daxwazî bi awayekî derkete pêşberî me 
jî. Me jî piştgirî da û çi ji dest hat me kir.” 





destnîşankirin. 


Di deklerasyonê de tê diyarkirin ku wê ev kongre ji rêx- 
istinên din ên kurdan ên ku li dor bîrdozî û baweriyên olî li 

hev civiyane cûdatir be 


‘Kurd bi rêxistin in lê koordînasyon 
tune ye’ 

Nebîyev di domîna axaftina xwe de diyar 
kur ku wekî wan di deklerasyonê de jî 
ragihandiye, armanca wan ew e ku di nav 
kurdên Sovyeta berê de yekîtî û konsolî- 
dasyonê pêk bînin, pêşî li asîmlasyona 
kurdên vê erdnîgariyê bigirin û ziman, çand 
û mafên neteweyî yên kurdan biparêzin û 
pêşve bibin. Nebîyev wiha dom kir: “Berê 
kurd li welatekî bi navê Yekîtiya Sovyetan 
dijiyan. Lê piştî hilweşîna Komarên Sosy- 
alîst ên Sovyetan, kurd bûne hemwelati- 
yên 15 dewletên cuda. Pitrsgirêkên hemû 
kurdên ku li van dewletan dijîn, kêm zêde 
heman pirsgirêk in.” 

Di derbarê rêxistinbûyîna kurdên 
Sovyeta berê de jî Nebîyev da zanin ku li 
herêma Sovyeta berê rêxistin û komeleyên 


kurdan hene, lê belê pêwîstî bi rêxistineke 
koordînasyonî ku hem dikaribe di navbera 
komele û dezgehên Sovyeta berê de bibe 
pire û hem jî di navbera kurdên dîaspo- 
rayê û yên li Kurdistanê bibe pire heye.” 
Nebîyev her wiha amaje bi kurdên dewletên 
Sovyeta berê kir û da zanîn ku wê komele û 
dezgehên vê herêmê û her wiha keseyetên 
derveyî van komele û dezgehan jî dikaribin 
di bin banê vê kongreyê de li hev bicivin û 
dikaribin bibin endamên vê kongreyê. 

Li ser mijarê Redaktorê Beşa Kurdî ya 
Radyoya Dengê Rûsyayê Kamîz Şeddadî jî ji 
rojnameya me re ragihand ku potansiyeleke 
mezin a kurdên Sovyeta berê heye û angaşt 
ku bi potansiyela xwe ya entellektuelî, 
darayî û giyanî kurdên vê erdnîgariyê têra 
xwe dikin û got: “Kurdên ve erdnîgariyê 
dikare bi her cûreyî piştgirî bide sazî û rêx- 
istinên kurdistanî jî. Lewma jî bi baweriya 
min, ji bo pêkanîna van armanacan wê 
pirsgirêkên mezin dernekebin. Lê, bêgu- 
man, emê piştgirî û alîkariya ji welêt jî red 
nekin.” Şeddadî da zanîn ku di demeke 
kurt de kes û karên ku deklerasyonê îmze 
kirine ji sedî bihûriye û di nav van kesan de 
serok û endamên rêxistinên cuda jî hene. 
Şeddadî wiha dom kir: “Ew tê wê wateyê 
ku pêwîstiyeke weha heye. Ji nav desteya 
destpêşxer Komîteya Amadekar hatiye 
sazkirin û ew ê dest bi amadekariya lidarx- 
istina Konferansa damezrîner a Kongreyê 
bike. Heta Konferansê wê belgeyên pêwîst 
jî amade bibin. Ji ber ku ew ê ji alî rêx- 
istinên çend dewletan ve bê damezirandin 
wê Kongre bibe xwedî statuyeke navnetew- 
eyî. Komîteya Amadekar heta niha cih û 
dîroka Konferansê destnîşan nekirî ye, lê 
bi baweriya min ewê di demeke nêz de bê 


Modêleke herêmî ya Yekîtiya 
Ewropa 

Di derbarê mijarê de Roj- 
nameger û Nivîskar Hejarê Şamil 
jî ji rojnameya me re ragihand ku 
di navbera salên 1923 û 1929’an de 
kurdên Sovyetan ji bo Kurdistana 
Sor ji nû ve damezirînin dest bi 
hewldanan kirine û rêxistina bi navê 
‘Yekbûn’ê damezirandine, lê belê 
piştî sala 1991’an ku Yekîtiya Sovy- 
etan hilweşiya Yekbûnê jî peywira 
xwe bi encam nekir û ji holê rabû. 
Şamil, da zanîn ku piştî hilweşîna 
Sovyetê kurdan di nav sînorên 
dewletên bermayî yên Sovyetê, bi 
damezirandina komeleyên çandî 
û civakî hewl dane ku habûna xwe 
biparêzin, lê li gel ku hin xebatan 
bi rê ve birine jî nikaribûne pêşî li 
asîmilasyona kambax bigirin. Hejarê 
Şamil da zanîn ku ji bo demeziran- 
dina Kongreya Kurd wan Komîteya 
Amedekar ava kirî ye, wê ev komîte 
civîna xwe ya yekem a piçûk di van 
rojên pêş de li Moskowê û ya duyem 
û berfireh jî di meha Nîsanê de li 
Bîşkeka paytexta Kirgizistanê pêk 
bîne. Şamil da zanîn ku niha di komîteya 
amadekar de Serokê Yekîtiya Kurdên 
Kirgizistanê Şêx Ramazan Seyîdov, Serokê 
Komeleya Hevkarî û Piştgiriya bi Gelê Kurd 
re Yûrî Nebiyev, Redaktorê Beşa Kurdî ya 
Radyoya Dengê Rûsyayê Kamîz Şeddadî, 
aktîvîst Marûf Aslanov, Rustem Osmanovê 
ku li ser zanista siyasetê mastêr kirî ye û 
cenabê wî hene. Şamil modêla rêxistinbûyî- 
na kongreyê jî wiha vegot: “Wê komîteyeke 
bala ku nûnerên her dewletên Sovyeta berê 
tê de ne û komîteyeke binke ku karûbarên 
pratîk pêk bîne bêne avakirin. Bi kurtasî 
em ê hewl bidin ku modêleke lokal a wek 
rêxistina Yekîtiya Ewropayê pêk bînin. 
Hejarê Şamil da zanîn ku dîrokeke rasteqîn 
ya damezirandina kongreyê tune ye, lê belê 
dîrok bi xebatên komîteya amadekar ve 
girêdayî ye û got: “Em ê prensîba bi lez, lê 
bi hendazeyî tevbigerin. Em hîna ne di wê 
astê de ne ku gotinên mezin bibêjin. Qada 
xebata kongreya me 7 dewlet in û ev qadeke 
piçûk nîne. Her çiqas ev rêxistineke li ser 
zemîna Sovyeta berê be jî armanc Kurdis- 
tan e û ji bo vê armancê em ê hewl bidin ku 
li van dewletan dîplomasiya gel pêk bînin” 
Profesor Sam Koçoyî jî da zanîn ku 
armanca wan a sereke ew e ku hemû kesay- 
etên grîng û dezgeh û komeleyên dewletên 
Sovyeta berê bikin endamên vê kongreya ku 
dixwazin damezirînin û bi ser vê kongreyê 
ve di navbera hemû kurdên dinyayê de 
rêyên hevkarî û piştgirîdayînê vekin. Koçoyî 
got: “Niha karên li ber me karên çareserki- 
rina endamtiyan e. Piştî van karan em ê 
dest bi xebatên tomarkirinê bikin û di paşê 
jî em ê dest bi karên mezin û gelemper 
bikin.” 

Partiyên siyasî yên Bakur: Çareserî tune ye 




P roseya Çareseriyê 
ya ku di navbera 
rayedarên dewletê 
û Serokê PKK’ê Abdul- 
lah Öcalan de berdewam 
dike bi nameya Öcalan a di 
Newrozê de hat xwendin 
de gihişt qonaxeke nû. Di 
çerçoveya Proseya Çareseri- 
yê de ji sala 2013’an ve li 
Bakurê Kurdistanê çalakiyê 
çekdarî hatine rawestan- 
din û raya giştî ya Bakurê 
Kurdistanê jî hêvî dike ku 
pêngavên demokrasiyê bên 
avêtin. Partiyên Bakurê 
Kurdistanê li ser geşedan û 
rûdanên dawî yên proseya 
çarseriya rawestiyan û ji 
Rojnameya Basnûçeyê re 
axivîn. 


O 


Behsa kurd û 
Kurdistanê nayê kirin’ 

Serokê Partiya Demokrata 
Kurdistana Tirkiyê (PDK- 
T) Mehmet Emin Kardaş, 
jî li ser naveroka nameya 
Öcalan a Newrozê rawestiya 
û daxuyand ku naveroka 
daxuyaniya Dolmabahçeyê 
û ya Newrozê yek bû û di 
herduyan jî de behsa maf û 
azadaiya kurdan nayê kirin 
tenê behsa ‘demokrasiyê’ tê kirin û 
weke civateke bindest tenê kurd ji serd- 
estên xwe re demokrasiyê dixwazin. 
Kardaş wiha berdewam kir: “Daxuy- 
aniya Dolmabahçeyê weke ya Ne- 
wrozê bû. Herdu hêl jî dixwazin şer bê 
sekinandin. Meseleya me ecêb e. Kesî 
nedîtiye ku yê bindest ji serdestê xwe re 
demokrasî xwestiye. Em ketine wê rewşa 
ecêb. Min bala xwe da nameya Newrozê 
tê de qet behsa kurd û Kurdistanê, mafê 
kurdan nayê kirin. Tenê wextê behsa, 
çerkez, laz, ermenî, tirk, abaza û ereban tê 
kirin navê kurdan jî derbas dibe.” 

Di berdewamiya axaftina xwe de Kardaş 
bal kişand ser polîtîkayên PKK’ê jî û 
eşkere kir ku eger ciwanên kurd doza 
Kurdistanê nakin û bila werin malê. Di- 
karin li malê jî doza demokrasiyê bikin û 
hewce neke li ser çiyan bin. 

Kardaş, behsa azadiya Öcalan jî kir û wiha 
axivî: “Em dibêjin eger doza Kurdistanê 
nayê kirin bila ciwan bên malê û Öcalan jî 
azad bibe. Bi Öcalan re axaftin tên kirin di 
parlementoyê de ji bo azadiya wî nîqaş tên 
kirin bila ciwan jî û Öcalan jî bên malên 
xwe.” 

‘Di zemîna proseyê de hevsengî tune 
ye’ 

Serokê Hereketa Azadiyê Adem Geverî 
bal kişand ser rûdanên dawî yên siyaseta 
Tirkiyê û amaje bi wê yekê kir ku proseya 
çareseriyê ne li ser zemîneke hevseng 
destpêkiriye û lewre car caran dixitime 


Piştî peyama Öcalan a ku di Newrozê de hate eşkerekirin parti- 
yên Bakur jî li ser mijarê nirx û şîroveyên xwe anîn ziman. Par- 
tiyên Bakur didin zanîn ku di çarçoveya proseya aştiyê de behsa 
Kurdistanê nayê kirin û bi wî awayî çareserî ne mimkun e. 


û niha jî ji bo pevçûnên Serokkomar û 
hikûmetê xitimiye. 

Geverî wiha axivî: “Di Proseya Çareseriyê 
de çend pîvan hene. Di zemînê vê pro- 
seya zêdeyî sê salan e berdewam dike de 
hevsengî tune ye. Dema em lê dinerin li 
hêlekê hikûmet û dewlet heye. Li hêla din 
jî Qendîl-PKK û Serokê wê Abdullah Öca- 
lan heye. Nikarin weke hevdû texayûla vê 
proseyê bikin. Hin caran prose dixitime. 
Em dizanin ku li pêşiya me di 7’ê hezîranê 
de hilbijartinek heye. Hikûmet dixwaze 
hikûmraniya bidomîne. Serokkomarjî 
dixwaze serokkomariya bidomîne.” 

‘Haya raya giştî ji proseyê tune ye’ 

Serokê Partiya Azadiya Kurdistanê (PAK) 
Mustafa Özçelik, jî amaje bi wê yekê kir 
ku bi navê Proseya Çareseriyê danûs- 
tendin û peywendî di gel Serokê PKK’ê û 
endamên MÎT’a dewletê de hene û haya 
kesî ji wan hevdîtinan tune ye û nabe 
tenê PKK û Öcalan wan hevdîtinan bikin 
û divê partiyên din ê kurd jî beşdarî wan 
danûstendinan bin û bernameyeke hevbeş 
bê amadekirin. 

Özçelik wiha berdewam kir: “Bi navê pro- 


seya çareseriyê di navbera rêzdar Öcalan 
û MÎT’ê de danûstendinek heye. Tu kes 
nizani bê ka çi dibe çi nabe. Tu rojekê lê 
dinere baş dibe û rojekê tu lê dinêre xirab 
dibe. Tu dibîni daxuyaniyên Qendîl, HDP 
û Öcalan hevdu nagirin. Li vir tiştekî din 
derdikeve holê divê mesele ne tenê bi 
PKK’ê û Öcalan re hidûtkirî be. Divê dor û 
berên kurdan hemû bên ba hev û bi hevre 
bernameyekê deynin.” 

‘Ev mesele ne ya PKK’ê û Öcalan 
tenê ye’ 

Özçelik her wiha anî ziman ku mesele ne 
meseleya PKK’ê û Öcalan bi tenê ye divê 
partî û hêzên din ê kurd jî li hev kom bibin 
û beşdarî proesyê bibin. Özçelik axaftina 
xwe wisa bi dawî kir: “Hikûmetê mesele 
li ser çekdanîna PKK’ê asê kiriye. Tu ber- 
nameyên hikûmetê yên li ser perwerdeya 
bi zimanê dayikê, azadiya Kurdistanê û 
kurdan, efûyeke giştî, azadiya ramanî, 
tune ye. Her ku diçe ev yek zelaltir dibe. 
PKK’ê jî xwe angajeyî vê rewşê kiriye tu 
agahî û malûmata nade raya giştî. Em 
bang li PKK’ê û serok û rêberê PKK’ê 
dikin ev mesele ne ya PKK’ê û Öcalan tenê 


ye. Divê hemû dor û bereyên 
kurd em hemû li hev bicivin 
vê meseleyê di navbera xwe 
de minaqaşe bikin. Weke hêla 
kurd û Kurdistanê em ê bi 
dewletê re proseyê bimeşînin. 
Ku ne wisa be ew ê rojekê 
prose hebe û rojekê jî tune be. 

Demir: Li gor 
daxuyaniyan ‘kêşeya 
kurdîtiyê’ tune ye 

Serokê Giştî yê Partiya Maf 
û Azadiyan Fehmi Demir, 
eşkere kir ku Serokê PKK’ê Ab- 
dullah Öcalan, banga danîna 
çekan li PKK’ê kiriye û wî bi 
wê bangê dem jî dest nîşan 
kiriye û ew wê bangê giring 
dinirxînin. Her wiha Demir, 
amaje bi vê yekê kir ku her du 
aliyên çareseriyê bi îradeyeke 
xurt nêzîkî proseyê nabin û 
dema ku ew lê dinêrin tu çare- 
seriyê jî nabînin. Demir wiha 
berdewam kir: “Öcalan,dema 
çekdanînê eşkere kiriye. Dibêje 
kongreyê li darxin û çekan 
deynin. Em jî piştgiriya vê 
yekê dikin. Divê bilez çek bên 
danîn û meseleya kurdî bê 
nîqaşkirin û çareserkirin. ez ne 
di wê baweriyê de me ku herdu 
teref jî bi îradeyeke xurt nêzîkî 
meseleyê dibin. Dema em li proseya 
çareseriyê dinêrin tê de çareserî tuneye. 
Wisa xuya ye ku ew ê hêviyên xelkê yên 
aştiyê ne di demke kurt de piştî demeke 
dirêj pêk werin.” 

‘Çareserî ne xema hikûmetê ye’ 

Sertaç Bucakê Serokê Platforma 
Demokratên Kurd, bal kişand ser nameya 
Öcalan a di Newrozê de hat xwendin û 
ragihand ku ew banga Öcalan a danîna 
çekan giring dibînin û bi çekdanîna PKK’ê 
ew ê tesîra çekan a li ser siyasetê jî holê 
rabe. Bucak amaje gengeşiyên di navbera 
nûnerên hikûmetê û Serokkomar jî bi bîr 
xist û wiha axivî: “Em rabûna tesîra çekan 
a ji ser siyasetê erênî dibînin û piştgiriya 
wê dikin. Eger tesîra çekan ji ser siyasetê 
rabe ew ê meseleya kurdan jî bi hêsanî ça- 
reser bibe. Wisa xuya ye ku hinek nakokî 
derketine holê. Ew nakokî di navbera 
Hikûmetê û Serokkomar de derketine. 

Ew tesîrek negatîf li ser proseyê jî dike. 
Hikûmet dixwaze komîsyona çavdêriyê 
ava bike. Serokkomar dibêje hewce nake.” 
Di berdewamiya axaftina xwe de Bucak 
ragihand ku hikûmet ji bo hilbijartinê di 
nava hewldanan deye û xema Proseya 
Çareseriyê naxwe û ewê Proseya Çarseriyê 
bide rawestandin û piştî hilbijartinên 7’ê 
hezîranê ew ê dîsa dest bi xebatên proseya 
çareseriyê bike. 

Mihemed Emîn Pêncwînî: 


Telcane kesê ku karibe serokatiyê bike Mesûd Barzanî ye 


Salih Batirhan 

S iyasetmedar û pisporê siyaseta kurd 
Mihemed Emîn Pêncwînî, di der 
barê rewşa dawî ya proseya çare- 
seriyê, nakokî û nîqaşên YNK’ê û mijara 
Serokatiya Herêma Kurdisanê de pirsên 
Rojnameya BasNûçe’yê bersivandin. 

Pencwînî, bal kişand ser nîqaşên par- 
tiyên Herêma Kurdistanê yê li ser mijara 
serokatiya Mesûd Barzanî û got: “Niha li 
Başûrê Kurdistanê yekî ku layiq û karibe 
erka serokatiyê bi cih bîne Kek Mesûd 
Barzanî ye.” 

Xetereya Haşdî Eş Şabî li ser Kurd- 
istanê çi ye? 

Ev şerekî ûmûmî ye. Min di medyayê de 
gellek caran anî ziman. Di nivîsên xwe jî 
de min bal kişand ser vê yekê. Şerê niha 
li Irak û Sûriyê heye şerê Şîe û Sûne ye. 
Şerê Şîe û Sunne teqrîben hezar 400 sale 
rawestiya bû. DAIŞ’ê û Haşdî Eş Şabî ew 
şer zindî kir. Ev şer wisa bi kutayî jî bi 
dawî nabe. Ez wisa bawer dikim ku ew ê 
15-20 salan berdewam bike. Şerê Sûnne û 
Şîe ne ew şere ku di 2-3 salan de bi dawî 
bibe. Haşdî Eş Şabî hêzeke mezheba Şîe 
ye. Niha îran alîkariya wê dike. Hem di 
hêla perwerde û hem jî di hêla lojîstîk 
de îran pediviyên wê dabîn dike. Nîvê 
bûdçeya Iraqê jî li wan diçe. Dixwazin li 
Iraqê DAIŞ’ê lawaz bikin û DAIŞ’ê ji Iraqê 
derxînin. Ew hêz her çiqas li Iraqê bimîne. 
Ew ê li Iraqê xwe bêhtir xurt bike. 

Dema ku em werin ser meseleya 
peywendiya Haşdî Eî Şabî de em dibînin 
ku niha şer li ser sînorê Kurdistanê tê 
kirin. Ez wisa bawer dikim ku eger şer 
dirêj berdewam bike kurd jî mecbûr in 
beşdarî wî şerî bibin. Heta niha jî kurd li 
çend navçeyan û li ser sînor şerê DAIŞ’ê 
dikin. Pirs ev e? Eger DAIŞ ji Iraqê hat 


derxistin û derbasî nav xaka Sûriyê bû, 
ew helwesta Haşdî Eş Şabî li hember 
kurdan çi be? Ez wisa bawer dikim ku 
ew ê helwesteke wê ya nebaş hebe. Bi 
taybetî jî li navçeyên di navbera Iraq û 
Kurdistanê de dibin sedema îxtîlafê li wan 
navçeyan ew ê helwesteke nebaş nîşan 
bidin. Li Celewla, Kerkûk, Sadiyê, li van 
navçeyan xelkê Şîe gellek in. Haşdî Eş 
Şabî jî alîkariya Şîeyan dike. Kurd ew ê 
mecbûr bimîne piştî şerê DAIŞ’ê xwe ji bo 
şerekî din amade bike. Ew şer jî şerê Şîe 
ye. Bes li vir tiştekî din jî heye ew jî Şîe 
girêdayî îranê ne. Mimkûne îran nexwaze 
şerê kurdan bike. Dibe ku helwesta wan 
a li hemberî kurdan ne weke ya DAIŞ’ê 
be. Lê weke min got Haşdî Eş Şabî jî ji bo 
Kurdistanê xeterek dine. 

Tê gotin ku milîsên êzdî, Hêza Para- 
stina Şengalê jî li gel Haşdî Eş Şabî 
beşdarî operasyonan dibe. Evyek 
rast e gelo? 

Ez jî nizanim rast e yan na. Lê belê ez 
jî di medyaya Kurdistanê de dixwînim. 
Ciwanên Şengalê bi navê Hêza Parastina 
Şengalê hêzek ava kirine. Hevalên PKK’ê 
jî alîkariya wan dikin. Ez jî nizanim bê ka 
peywendiya wan bi Hikûmeta Iraqê û bi 
Haşdî Eş Şabî re heye yan tuneye. 

Kurd di Newrozê de, di roja cejna 
netewî de li hev kom dibin û bi 
awayekî yekgirtî beşdarî pîrozbahi- 
yên wê dibin. Gelo ev Newroza îsal 
dibe ku bibe sala yekgirtin û hevgir- 
tina kurdan? 

Weke ku te jî got Newroz semboleke 
milletê kurd e. Ji qedîm heta niha Newroz 
bi şahî hatine pîroz kirin. Bes Newroza 
Amedê taybettir e. Newrozeke qewmî 
ye. Newrozeke siyasî ye. Çend sal berê 
nameya Ocalan di Newroza Amedê de hat 




partiyên siyasî re danûstendinan dike ji bo 
ku peywira Kek Mesûd dirêj bikin. Li hêla 
din hinek partiyên siyasî, siyasetmedar 
û hiqûqnasên siyasî jî dibêjin destûra 
bingehîn a Herêma Kurdistanê destûrê 
nade ku careke din maweya Kek Mesûd 
Barzanî dirêj bibe. Hinek qanûnzanên di 
parlementoyê de jî dibêjin nabe selahiyeta 
Mesûd Barzanî, heye desthildariya wî 
heye dibe ku careke din maweya wî dirêj 
bibe û bi Serokê Herêma Kurdistanê. Ez 
ne qanûnzan im ku di vê çerçoveyê de 
tiştekî bêjim. Lê hêvî dikim ku niqaşên li 
Parlementoya Kurdistanê didomin bigihên 
encamekê. 

Meseleya bûdçeya Herêma Kurdis- 
tanê çima nayê çareserkirin? Mebe- 
sta hikûmeta Bexda’yê çi ye? 

Desteya Hikûmeta Herêma Kurdistanê 
çend caran çû Bexdê. Ji Hikûmeta Bex- 
dayê deste hatin Hewlêr e. Danûstendin 
berdewam dikin. Mebesta wan ew e ku 
hişyariyê bidin milletê kurd. Desthildara 
niha heye çi Şîe çi jî Sûnne hemû erebên 
şûvenîstin. Naxwazin desthilatdariya kurdî 


Kek Mesûd Barzanî weke Serokê Herêma 
Kurdistanê rola xwe bi aniye cih. Niha li Başûrê 
Kurdistanê yekî ku layiq û karibe erka serokatiyê bi 
cih bîne her Kek Mesûd Barzanî ye 


xwendin. Di wê nameyê de cenabê Ocalan 
banga pêkve jiyana li Hikûmeta Tirkiyê 
û Dewleta Tirkiyê kir. Agirbest ragihand. 
Ev sê sale Newroza Amedê wisa bi rêve 
diçe. Kurdên Rojava, Rojhilat, Bakur û 
Başûr beşdarî lê dikin. Bû ew sembol ku 
aqilê siyasî yê kurd nêzîkî hevdû bike. 
Hêvidarim ev siyaset her berdewam be. 
Newroza îsal beyî ku Newroza qewmî be 
Newrozeke siyasî ye. Newrozeke manîdar 
e. Niha li Başûr û Rojava ciwanên kurd 
şerê DAIŞ’ê dikin. Xwîna ciwanên kurd 
li Rojava û Kobanê têkelî hevdû bû. Mix- 
abin, aqilê siyasî yê kurd hîn têkelî hevdû 
nebûye. Hêvî dikim ku xwîna ciwanên 
kurd, şervanên kurd, gerîllayên kurdî, 
pêşmergeyên kurd niha li Rojava û Başûr 
diherike û ji bo nêzîkbûna aqilê siyasî yê 


kurd bibe bingeh. Ew ciwan li hember 
DAIŞ’a nemirov- DAIŞ’a xeternak şer 
dikin. 

Kurdistan niha di şer deye û di 
meha îlonê jî de peywira Mesûd 
Barzanî ya Serokatiya Herêma 
Kurdistanê bi dawî dibe. Di vê çer- 
çoveyê de niha li Başûr gellek nîqaş 
hene. Di qonaxeke wisa de bûn û 
nebûna Mesûd Barzanî ji bo Kurdis- 
tanê tê çi wateyê? 

Kek Mesûd Barzanî weke Serokê 
Herêma Kurdistanê rola xwe bi aniye cih. 
Niha li Başûrê Kurdistanê yekî ku layiq û 
karibe erka serokatiyê bi cih bîne her Kek 
Mesûd Barzanî ye. Partiya Demokrata 
Kurdistanê jî niha bi qanalên taybetî bi 


çi di warî siyasî çi jî di warê aborî de bihêz 
bibe. Niha plana Başûrê Kurdistanê jî ew 
e ku ew petrola xwe bifroşin û bûdçeya 
xwe ew dabîn bikin. Hikûmeta Bexda jî wê 
yekê qebûl nake. Bi nezera min çend carên 
din jî deste herin û werin jî ew ê tu encam 
ji çûn û hatinan wan dernekeve û ew ê êdî 
jiyana bi hevre ya bi Hikûmeta Bexdayê 
re berdewam neke. Niha Sûne dixwazin, 
hêzeke wan a leşkerî hebe û aboriya wan 
a taybet hebe. Projeya Başûr bi xwe heye. 
Li hêla din projeya Şîeyan jî heye. Şîeyan 
erdnîgariyeke mezin û ya hêrêma neftê 
qontrol kiriye. Ew ê Iraq bibe bi sê perçe. 
Sê federalî ji Iraqê jî re ya baş ev e. Herkes 
di warê siyasî û aborî de ew xwe bi rêve 
bibe. Lê weke min li jor jî got ew jî dibe ku 
ne mûmkûn be. Ew ê niha li desthildariyê 
ne. Çi Şîe çi jî Sûnne, erebên şovenîst in. 
Dibe ku ew jî pêk neyê. 

Tesîra îranê li ser Hikûmeta Bex- 
dayê çi ye? 

îran hukmî li ser Iraqê, Sûriye, Lûbnan 
û Yemenê dike. îran ber bi behrê ve diçe. 
îran bû qewete gewre li herême. Di şerê 
Şîe û Sûnne de îran hem di warê leşkerî û 
hem jî di warê siyasî de alîkariya Şîe dike. 
Tirkiye, Qeter, Siûdî Erebîstan jî piştgiriya 
Sûnniyan dikin. Amerîka piştgiriya bereya 
Sûnne dike, Rûsya jî alîkariya bereya Şîe 
dike. Şerekî mezhebî bû şerekî herêmî, 
bû şerekî dewletî û dû re bû navdewletî û 
aborî. Paşeroja Rojhilata Navîn ne diyar 
e. Piştî DAIŞ ew ê çi bibe? Ew ê kî were? 
Piştî Haşdî Eş Şabî ew ê kî were? Planên 
ku Ewrûpa, Amrîka û Îsraîl li ser van 
navçeyan amade dikirin niha hêdî hêdî 
eşkere dibin. Çarenûsa Rojhilata Navîn 
wek min di serî de jî got gellekî tarî ye. Em 
Kurd jî di nav wê rewşê dene. Aqilê siyasî 
yê Kurd hîn negihiştiye wê qonaxê ku di 
vê tarîstanê de rola xwe bilîze. Eger hêza 
Kurd karibe rola xwe bilîze baş e. Firsend- 
eke dîrokî ye. Em dewletekê ava bikin. 
Perçeyên Kurdistanê bi ser hevdû vekin. 

Kurdistan ne xaka DAIŞ’ê ye. Sede- 
ma êrîşa DAIŞ’ê ya ser Kurdistanê 
çiye? 

Ebûbekir E 1 Baxdadî, di yekem daxuy- 
aniya xwe de bal kişand ser Kurdistanê 
xwe weke emîrê Îslamî yê Kurdistanê 
nîşan da. Dixwazin wê baweriya xwe li 
Kurdistanê jî tetbîqbikin. Kurd jî di nav 
wan hene. Her roj ji wan çend heb tên 
kuştin. Kurdên Rojava ne, Kurdên Rojhilat 
in, Kurdên Bakur û Başûr di nava wan 
dene tên kuştin. Dixwazin Herêma Kurdis- 
tanê jî têxin nava wê xîlafeta îslamê. Çawa 
li Erebîstanê xîlafeteke Îslamî çêkirin 


dixwazin li Kurdistanê jî tiştekî 
wisa çê bikin. Lewre Kurdistanî jî 
misilman in. Mebesta wa ew e ku li 
dewletên Îslamî xîlafetê saz bikin. 

Ev xewnek e. Ez bawer nakim di 
serdema vê toknolojiyê de tiştekî 
wisa pêk were. Ew ê Amerîka, 

Ewrûpa destûra vê yekê nedin û rê 
li ber wan bigirin. Lê ew jî karê xwe 
dikin bi teqînan û bi karê bîrdozî 
ew jî karê xwe dikin. 

Bi nexweşiya Celal Talebanî 
re îxtîlafi di navbera kadroyên 
YNK’ê de derket û ji hev belav 
bûn. Gellek kadroyên wê niha 
bi rayedarên îranê re rûdinên 
û li ser Herêma Kurdistanê 
planan saz dikin. YNK çima 
ket rewşeke wisa? 

YNK dema durist bû jî her 
wisa bû. YNK ji sê hêzên siyasî 
pêk tê. Hêza yekem Komeleya 
Marks-Lenîn bû. Hêza duyêm, 

Komeleya Rênçberanê Kurdistanê 
bû. Piraniya kadroyên YNK’ê 
yên Komeleya Marks-Lenîn bûn. 

Xeta dûyem xeta şoreşgeran bû. 

KDP’yiyên berê bûn. Kadroyê 
Partiya Komûnîst bûn. Ji wan re 
digotin şoreşgeran. Xeta taybet jî ya Mam 
Celal bû. Serok eşîr, axa û mûxtar di wê 
xetê de bûn. Ew xet bû ku hemû kes tê de 
karibin kar bikin. Duristbûna YNK’ê bi 
hevgirtina van her sê hêzên çêbû. Dema 
hatin navenda bajêr û li nava bajêr sîstem 
ava kirin û şerê Seddam jî kirin ew her 
sê hêz man. Wexta ku bûn hizba Yekîtiya 
Niştimanperwerên Kurdistanê jî ewher sê 
bere jî di partiyê de man. 

Karîzmaya Mam Celal, dîplomasiya 
Mam Celal, hêza Mam Celal îcaze neda 
ku ew bere belav bibin. Dema Mam Celal 
nexweş ket û ji ser qada siyasetê çû, ew 
her sê bere jî derketin holê. Ew her sê hêz 
jî hîn mane. Her kes xeta xwe dimeşîne. 
Her kesê xeta wî heye. Şer hemû li ser 
desthilatdariyê ye. ew ê kî bibe serok û 
desthilatdarê Yekîtiyê şer li ser vê ye. Ez 
wisa bawer dikim ku ew ê ew şer berde- 
wam bike. Yekîtî ji ewil de wisa bû û ew ê 
her wisa be. 

Dema em bên ser desthilatdariya îranê 
jî, eleqeya îran li ser hemû partiyên Başûr 
heye. Eleqe û peywendiya hêza Başûr 
jî bi îranê re heye. Di dema Şah Rizayê 
Pehlewî jî de û bi çûna wî jî de eleqeya 
hêzên kurdî bi îranê re berdewam kiriye. 
îran li herêmê hêzeke mezin e. Li hember 
Amerîka disekîne û şerê Amerîka dike. Li 
hember Tirkiye disekine û Tirkiye endamê 



Karîzmaya Mam Celal, dî- 
plomasiya Mam Celal, hêza 
Mam Celal îcaze neda ku ew 
berebelavbibin 


NATO ye. Ew ê çawa tesîra wê li ser 
partiyeke Başûr çênebe... Çi kêm çi zêde. 
Peywendiya îranê bi hemû partiyên Başûr 
re heye. 

Cenabê we proseya çareseriyê ji nêz 
ve dişopîne. Di proseya çareseriyê 
de geşedanên nû hene. Ocalan banga 
çekdanînê kir. Di demeke nêz de 
dibe ku PKK çekan dêyne? 

Weke ku min fêmkiriye, heta ku ew 
xalên Ocalan eşkerekirine bih neyên û 
Hikûmet gavên pratîk neavêje ew ê PKK 
çekê daneyne. Eger ew xal bên bi cih kirin 
mûmkûne PKK çekê deyne. Eger HDP’ê 
bendav derbas kir û ket parlementoyê 
û ji bo Tirkiyê û kurdan siyaset meşand 
mimkûne PKK şerê çekdarî li hember 
Tirkiyê neke. Lewre çekê PKK’ê tenê li 
Bakur tuneye. Li Rojava heye, li Başûr 
heye û li Rojhilat heye. Niha şerê DAIŞ 
dikin. Hemû cihan dixwaze kurd çekan 
hilbigrin û şerê DAIŞ bikin. Rewşa herêmê 
û siyasî îcaze nade ku PKKbêje min çek 
berda. Ez wisa difikirim ku Hikûmet gavên 
pratîk avêtin û ew deh xal hatin bi cih anîn 
û HDP, ket parlementoyê mimkûne PKK 
jî bêje em li hember Tirkiyê şerê çekdarî 
nakin. Ne ku çekê deynin. 

Welat Baz 

J i vir destpêdike çol. Çiya heta vir 
dirêj dibin. Çem heta vir diherikin. 
Xwelî li vir dibe qûm, hesp li vir cihê 
xwe didin heştiran. Sînor ji vir derbas- 
dibe. Kurdistan li vir destpêdike û welatê 
Kurda li vir bidawî dibe. 

Evder Dehloran e. Evder bajarê dawîn 
yê kurdan Dîlorana ilamê ye. Dehloran li 
Rojhilatê Kurdistanê rawestgeha dawîn ya 
navbera ereb, kurd û farisan e. 

Erdnîgara Dehloran ji girên bejî û qûmî 
pêk tên. Wek ku di çîrokê de tê gotin, li 
cîhê ku hêştir lê disekine, sînorê Kurdis- 
tanê destpêdike. Li nêzî Dehloranê êdî erd 
nizm dibe û heta ku çav dibîne di asoyê de 
çoleke beyar destpêdike. Li başûrê bajêr 
sînorê etnîkî yê kurd û ereban destpêdike. 

Li gor pergala rêwebiriya dewleta iranê 
Dehloran bajareke eyaleta ilamê ye. Bajêr 
ji peytexta eyaletê, ji ilamê 228 kîlometre 
dûr e. 

Bajêr di navbera eyaletên Xûzîstan, 
Loristan û ilamê de cîh digre. Ji başûr ve 
cîranê sînorê iraqê, yê wîlayeta Amara ye. 
Li bakûrê bajêr bajarê Seyîd Selehedîn, li 
başûr Fakeh, li rojava Naşrîan cîh digre. 

Erdnîgar 

Dehloran di navbera paralela 32 û 31 û 
meridyena 47 û 2ian de cîh digre. Ji ber 
klîmaya heremê, havînên bajêr zor germ 
û zivistan jî nerm derbasdibin. Li bakûrê 
Dehloran sê çiyayên ku ji rêzên Zagrosan 
e cîh digrin. Kewî Siyako, Kewî Kewerko û 
Kewî Dînarko di erdnîgara bajêr de girên 
herî bilindin. 

Firehiya xaka Dehloranê 6270 
kîlometreçargoşe ye. Bajêr ji deryayê 145 
metre bilind e. Ji ber klîmaya nerm ya 
bajêr, li Dehloranê kîşewerzî yanî kiştûkal 
pêşketiye. Li erdîma bajêr li kêleka 
nebatên wek ceh û genim, gelek cûre fêkî 
jî tên gihandin. Fêkî, sebze û hubûbatên 
deşta bajêr li bazara Kurdistan û iranê ji 
belav dibe. 

Şênî 

Rûniştvanên Dehloranê bi giştî kurd 
in. Şêniya nav bajêr ji 75 hezarî zêdetir e. 
Bi bajêr ve girêdayî gelek gund û xopan 
hene. Tevî derûdorê şêniya bajêr nêzî du 
sed hezarî ye. 

Kurdên bajêr bi zaravayên lorî û lekî di- 
axifin. Gelê Dehloran Musluman û piranî 
ji mezheba Şîa ne. 

Li bajêr hin malbatên sune jî 
hene. Yek ji pîrên Dehloranê 
ji me re behsa rewşa 
mezhebî ya bajarê xwe 
dike: 

Parkî şar 

Yekta parka Dehloranê 
Parkî Şar e. Parkî Şar di 
nav bajêr de wek 
wahayeke 


Bajarê destpêk û dawiyê 


an 


hênik e. Di mehên bihar û havînan de 
bajarî rojên heynî û tatîlan di bin siya 
darên palmiyê de derbas dikin. Parkî 
Şar, zêdetir bi darên palmiye û çîçekên 
rengareng hatine xemilandin. Li kêleka 
Parkî Şar ji bo mehên havînê lûnaparkekî 
jî hatiye çêkirin. Park bi mîmariyeke tekûz 
hatiye honandin û manzara nav parkê wek 
tabloyeke ciwan e. Sakînên Dehloranê 
yên pîr ku êdî nikare kar bikin û rojên 
îxtiyariya xwe di bin siya darên parkê de 
derbasdikin. 

Şikefta Xufxaş 

Şîkeftî Xufxaş li ser rêya ilamê çend 
kîlometre dûrî bajêr e. Şikefta xezayî di 
zinnarên girikên çiyayê Siyako de peyda 
bûye. Hindirê şikeftê gelek fireh 
û hênik e. Di nav şikefta Xufxaş 
de gelek rêçên demên kevn 

hene ku, amaje dike 
ku demên berî 
zayînê însan 
li derûdorê 
jiyane. 

Mizgeft 

Dehloran bi deverên 
xwe yên pîroz dewle- 
mend e. Li heremê 
gelek ziyaretgahên 
kesên pîroz û dîndar 


hene. Bi taybetî ziyaretgahên imam Seyîd 
Ekber û Seyît Brahîmê Qetar ku li dervayê 
bajêrin, rojên pêncşemê ji alî gel ve tên 
ziyaretkirin. 

Navê bajêr 

Navê bajêr ji nasnameya etnîkî ya 
heremê tê. Ji ber ku kurdên Lor bajêr 
avakirine û li heremê dijîn, navê bajêr wek 
Dehloran tê lêvdan. Gelê bajêr, şarê xwe 
wek Dîloran, Dîlerû, Dêloran, Dêhloran 
an jî Dêlaran binav dikin. Dîroka navenda 
Dehloranê qasî 3 sed sal kevn e. Beriya 
hingê li cîhê bajêr yê niha gundekî biçûk 
hebûye. Di dema Kerîmxanê Zend de 
bajêr geşbûye. Di dema rejima Pehlewî de 
şaredarî û bajarvanî geş bûye. 

Şerê iranê 

Di dîroka Dehloranê de şerê iraqê wek 
salên taxrîbatê tê bîra gelê heremê. Di 
dema şer de bajêr çend sal di bin dagira 
rejima Baas de maye. Hingê gelek kes 
ji alî dagirkeran ve hatine kuştin an 
jî dîlgirtin. Sakînekî Dehloranê 
Mihemedê Pîrî ku şahidê wan 
rojan bûye, behsa zilma 
Baasiyan dike. Di dema şer 
de Kurdên Lor yên ku li 
iraqê cîhwar bûn, 


ku wek Feylî jî tên binavkirin, ber bi iranê 
ve hatibûn sirgûnkirin, li heremê bicîh 
bûbûn. 


Aboriya bajêr 

Li Dehloranê ji bilî kîşawerzî sektora 
sereke damdarî yanê bazirganî ye. B; 
ji ber ku li ser sînore, bazirganiya sîn 
pêşketiye. Li aliyê din li ser xaka Dehloran 
neft û gaz jî derdikeve. Li heremê li gelek 
deveran gaza xezayî û di 24 bîrên mezin 
de jî nefta bi qalîte tê hilnerîn. Neft û gaza 
Dehloran bê ku li bajêr bê bikaranîn, ji bo 
tasfiyexana Abdananê tê şandin û li wir tê 
rafinekirin. 

Ji ber ku binê xaka erdîma Dehloran 
dewlemende, li gelek deveran avên 
madanî jî dertên. Ava mîneralî ji bilî ku tê 
firotin di tesîsên termal de jî tê bikaranîn. 


Li kêlêka bajêr tesîsên avgermê hatine 
çêkirin. Ji bilî derdorê ji gelek cîhên dûr 
yên Kurdistan û iranê hersal gelek kes ji 
ber sedemên tenduristiyê dikevin hewzên 
vê avê.Hewza ku bi awayên modern hatiye 
çêkirin, ji bo nexweşiyên çerm, yên gurçik 
û gelek neçakiyên din baş e. 

Pasajabajêr 

Pasaja Azadî, li Dehloran bazara herî 
mezin e. Pasaj di n av bajêr de li Xiyabanî 
imam cîh digre. Avahiya bazarê di salên 
dawîn de hatiye çêkirin. Di nav sûka 
pasajê de zêdetir lazmatiyên elektronîk 
û tekstîl, li kolanên dervayê pasajê de jî, 
sebze û meyve tên firotin. 

Baharatfiroş 

Li bazara Dehloran esnafekî balkêş 
dukkana baharatfiroşe e. iran û Kurdistan 
di warê baharat û tamên giya û nebatan 
de devereke navdar e. Ji ber vê yekê di 
dikkanên baharatfiroşan de gelek cûre 
baharat tê temîn kirin. 

Falafil û şîrînî 

Yek ji firoşkarê Xiyabanî imam, yê herî 
mijûl, felafilfiroşê Dehloranê ye. Felafilên 
ku ev hosta çêdike heta êvarê bi sedan kesî 
têr dike. Felafil ji arvanê nokê tê çêkirin û 
di rûn de tê sorkirin. Ji ber lezzeta ve cûrê 
kofteyan birçiyên sûkê carna di dorê de 
disekinin. 

Dehloran bajarê xwarin û vexwarinên 
şîrîne jî. Li heremê çêkirin û xwarina 
şîranî û cûrê pasteyan pêşketiye. Li gor 
hostayan bi taybetî di rojên Newroz, 
remezan, cejn û şahiyan de muşteriyên 
wî zêde ne. Li vê dikkanê cûreyê pasta 
û şîraniyên wek; Gulmihemedî, Kereyî, 
Mîkadû, Nanxurme, Bihûştî çêdike. 
Şîrînifiroşê bajêr Melîk jî ji turîstan re 
peznê şîraniyên xwe dide, dibêje li bajêr 
pastayên herî xweş ew difroşe. 


Zîvkarî 

Zîvkarê Dehloranê Muhsinê Tewakulî 
ji bilî firotina zîv û xemlê, tamîra zîvan jî 
dike. Zîvkarî li Dehloran û ilamê karekî 
kevnare ye. Çêkirina qolye, guhar, gustîlk 
û zincîrên zîv li Rojhilatê Kurdistanê yek 
ji destekariyên zirav e. Hostayê ciwan yê 
Dehloranî Muhsîn, ku ji bavê xwe fêrî vî 
karî bûye, û ji 7 salan virve zîvkarî dike, ji 
me re behsa karê xwe dike: 

Lihêfdûzî 

Karêndestî li bajarê Dehloranê, di 
demên xwe yê dawî de ye. Wek pîşeyeke 
kevnare lafdûzî ku êdî ji xew û jiyana 
bajariyan derdikeve, li Dehloranê jî bi 
wendabûnê re rûbirû ne. 

Wek karêndestî yên din, lihev, balîf û 
doşekçêkerî li sûka bajêr êdî ji alî tenê 
çend kesan ve tê meşandin. Li gor vî 
hostayan, kesên ku lihêvên destî bikartînîn 
zêdetir gundî ne û hijmara muşteriyên wî 
gelek kêm bûne. 

Li Kurdistanê bikaranîna lihêv, doşek û 
balîvên destî zêdetir wek adet di nav bûk û 
zavayên ber zewacê û kesên qîmetdar yên 
çanda gelêrî de didome. 

Lihêv ji qumaşên taybetî û rengarenk 
tên çêkirin. Di lihêv, balîv û doşekan de 
hirî an jî pembû tê bikaranîn. Hostayên 
lafdûz ji bo berhemên xwe, di dikkana 
xwe de beşekî biçûk jî bo pembû û hiriyê 
veqetandiye. 

Pembû û hiriya ku di makînê de dihêre 
di lihêf, doşek û balîvan de bikar tîne. 
Lafdûz êdî guman dikin ku wê ew li 
Dehloranê bibe lafdûzên dawîn. Ji ber ku 
doşek û lihêvên fabrîqayan erzanin û milet 
fêrî wan bûye. 

Kilîmçêkerî 

Li sûka Dehloranê di warê destek- 
ariyê de çêkirina berhemên wek cacim, 


Navê bajêr ji nasnameya etnîkî ya heremê tê. Ji ber ku kurdên 
Lor bajêr avakirine û li heremê dijîn, navê bajêr wek Dehloran tê 

lêvdan. 


ferş, xalîçe, kulaf û nazikarî pêşketiye. 
Hostayên klîmçêker yek ji ziravkarên 
bajêre ku navê klîmên Dehloranê digîhîne 
bazara navnetewî. 

Secade, bermal, kilîm, xalî, xalîçe, cacim 
û ferşên ilam û Dehloranê di bazara Bîjarê 
de ku wek marqaya destekariya Kurdis- 
tanê tê naskirin de cîhekî taybetî digre. 
Motivên kevnarê yên ilamî ku bi kedeke 
bihadar tên rîsandin, neqşên hezaran 


sal bere ne. Atolyeyên ku vê ziravkariya 
bedew li Dehloran û ilamê dimeşînin, 
êdî demên xwe yên dawîn dijîn. Li gor vî 
hostayî ji ber ku bazirganên mezin yên 
piyasa kilîmçêkeriyê, êdî di kargehên 
mezin de bi sedan kesî bi bihayeke erzan 
dixebitinîn. Ji ber vê sedemê ji ziravkaran 
re paşeroj nemaye û ew zahmetî dikşînin 
ku şagirtan bigihînin. 

Heyatê erjanî 


Nadire Giintaş Aldatmaz 

T aye heyatî estê bi şan û şohret ê, taye 
heyatî estê orteyê saltanatî der ê, 
taye heyatê henenî estê ke merdim 
20 rey biciwîyo ancî bêzar nêbeno û wazeno 
ke reyna reyna reyna biciwîyo. Seke na 
dînya ê ke wayîrê nê heyatan ê, yê înan a. 
Heme rindekîye seba înan virajîya. Heq, 
huquk, adalet pêro seba înan o. Hakîm înan 
ra yo, dozger yê înan o. Heme qerarî, heme 
qanunî seba şayîya înan ê. Sereyê înan ke 
tenge kewo derhal qanunê virajenê seba xo. 
Çike qewet, qudret, pere pêro înan der ê. 

Taye heyatî kî estê ke raya yew kîlo 
şekerî de, raya torbeyê ardan de, raya 
paketê çayî de qedînê. Nê heyatî sey heyatê 
morcelayan erjan ê. Çitur ke merdim dîqetê 
erdî nêkeno, verê xo de nîyanêdano, winî 
alelade şono û bêîtîna gamanê xo erzeno, bi 
nê gamanê bêîtînayan pay nano re morcela 
kişeno û zaf dima kî nêkewno, hîkayeya 
heyatanê erjanan kî nîyar a. Qiymetê heyatê 
morcelaya panbîyayîye ke seba însanan çik 
o, yê nê heyatan kî seba dewlete eynî winî 
yo. Nê di heyatî yewbinî ra winî dûrî yê ke 
cîya cîya pencereyan ra qaytê dinya kenê. 
Çîyo ke o pencere ra vînenê qet sey yewbinî 


nîyo. Heyatê tayîne her ca de bêqiymet o. 
Coka her roj pay nanê re ci kişenê, tifang 
erzenê çitur ke beno qerşunî bi xeletî şonê 
ginenê be ci kişenê, asmên beno tatî, cor de 
bombeyî varenê ser û kişenê. Kiştena înan 
bes nîya na rey kî heywananê înan kişenê. 
Çike ê heywanî heyatê înan de manayê 
nanî der ê, manayê awe der ê, manayê çayî, 
şekerî der ê. Nanê înan kişenê, awa înan 
kişenê. 

Serra 2011 de, Roboskî de “bi xeletî” 34 
kesî ameyî kiştene. Her kes kî zaneno ke ê 
34 kesî hedef nêbî. La seba kiştena 0 hîrîs 
pancinî bombeyî varnaybî re 34 kesî ser. 

No qetlîyam de senê xeletîye bîye? Xeletîye, 
kiştena 34 kesî nêbîye, xeletîye çinbîyayena 
kesê 35. bîye. Cografyaya kurdan de “bi 
xeletî” merdene yan kî kiştene qeder 0. 
Dewlete taye cayanê welatî de seba keke li- 
hêfî vêşnena. Keke çîng dana remena, lihêf 
bi vêşayîşê xo maneno. 

Na çekuya “bi xeletî” bîle seba famkerde- 
na zîhnîyetê dewlete bes a. Merdim şîkîno 
bi xeletî zaf çî bikero. Cayo ke însan teder 
0, karo ke bi destê însanan beno, ê cayî de, 
ê karî de xeletî beno. No zaf tabî yo. Labelê 
“bi xeletî” kiştene eynêyê yew zîhnîyetî ya, 
“bi xeletî” kiştene nêbena, gereke mebo. 



Cayo ke tede 
qiymetê 
însanan 
esto, 

cayo ke tede 
dewlete seba 
xizmeta însanan 
esta, ê cayî de “bi 
xeletî” kes nîno 
kiştene. 

Welatê ma de qiymetê 
taye heyatan çin 0, heyatê înan winî bêqiy- 
meto ke haca de, naca de qerşune şona 
xelet ginena ci û kişena. Bombeyî bi xeletî 
varenê serê nê kesan. Domanî yenê kiştene. 
Ugur kî Celane kî “bi xeletî” amey kiştene. 
Heyatê înan destê înan ra, destê ma û 
pîyanê înan ra, destê heskerdoxanê înan ra 
ameye girewtene. Verara ma û pîyanê înan 
tip-tal mende. 

Labelê qantirî bi xeletîye nê, bi qerarê 
mehkemeyî ameyê kiştene. Sucê qantiran 
“îhlalê sîndorî” yo. Şarê ê cayan bi nê 
qantiran şono do hetê hududî ra belkî çend 
paketî çay ano, belkî kî cixara ano roşeno 
û 50-100 tl kare keno. Şarê ê dewan bi no 
pere debareya xo keno. Bi na kare domanê 
xo vêşan nêmanenê. 


Nê ke kişenê “bi xeletî” yan kî bi qeraranê 
mehkemeyan, nînan de wijdan xerepîyo. 
Belkî zemanê tey bîyo labelê nika çin 0. Nê 
ke sereyê xo pecereyê koşk û sarayanê xo ra 
derg kerê û bi çimanê zerrîya xo qayt kerê 
vînenê ke çi ardo sereyê nê şarî serde. Tabî 
eke çimê zerrî kor nêbîyo! 

Taye heyatî estê heme “xeletîyan” ra bi 
tesaduf xeleşîyê. Taye heyatê erjanî estê, 
verê qerşunan ra, bineyê bombeyan ra 
ameyê arêkerdiş. Dima kî bîyê vengê nê 
qurbananê xeletîyan. 

Gelo tayê qantirî kî xeleşîyê? Eke 
bixeleşîyê kî eceb şîkînê qisey bikerê, bibê 
vengê dejan. Gelo nê qantirî, ê ke cendegê 
34 kesî bar kerdî, hudud ra vîyarnayî ardî, ê 
yê! Hey wax qantirî kî kiştî! 


M abênê kirmancan de efsaneyê 
heywanan zaf ê. Nînan ra tewr 
namdare yê heşê birrî ya. 

Efsane de heşê birrî sey însanî yo. 

Biaqil 0, rind 0. Aşiqê însanan beno. Eke 
aşiqê yewe bî, aye remneno, beno. Ci rê 
heyatode rind temîn keno. Çike 0, zamanê 
însan bîyo. 

Goreyê bawerîya şarî, heşê birrî unca 
kî însan 0. Qiseykerdene ra kewto û bîyo 
pirçin. Kamî ke 0 rayê ra dî gereke selam 
bido ci û ravêro, şêro. 

Mabênê kirmancan de, tayê cayan de 
sanika heşî nîya ya: 

Rojê, Xizir kuweno qilixê merdimekêde 
feqîrî, sono keyê Heşî ke Heş ha wo pirç 
viriskneno we. Heş senî feqirî vîneno, 
pirçî dareno we, yeno. Merdimek vano, 
“Raya Haqî de tenê pirç çin 0, ti bide mi?” 
Heş vano “Haq bo, Xizir bo ke pirç çin 0.” 
Merdimek xo xo de vano “Heşo, sola 0 
pirç bi to ra nîşo, ti birr kuwî!” A deqa ra 
tepîya Heş beno Heşê birrî. Kerdena xo ra 
poşman beno. 

Varyasyonê na efsane, mebênê kir- 
mancanê der û dormeyê Çewlîgî, û der û 
dormeyê Dîyarbekirî de kî estê. 

Varyasyonêde na efsane M. R. îzady 
kî kitabê xo de nuşta. Varyasyonê sey 
yê îzady, mabênê kirmancan de kî estê. 

Nê varyasyonî de kî: “Rojê merdimêkê 
beyaxkî vejîno, yeno keyê Heşî. Seba ke 


Efsaneya heşê birrî 


Heş ey meyman nêkero, xo bine pirçî 
de dareno we. Cinîya xo kî temey keno 
ke vajero mêrdeyê mi keye de nîyo, ez 
bese nêkena to meyman kerî. Oxro ke 
merdimeko beyaxkî kî Xizir 0 ke tim 
qilix vurneno fetelîno, 0 yo. Cinîke vana 
mêrdêyê mi keye de nîyo. Mêrdeyê cinîke 
yo ke meymanî nêwazeno bine pirçî der 0, 
endî însan nîyo. Pirç zeleqîno pira, ziwan 
ra kuweno û beno heşê birrî yo yewin.” 

Na sanike de mesajode pêt esto. Mesaj, 
humanîstîya kirmancan musneno. Tîya 
hem meymanperwerîya kirmancan 
vînenîme hem kî vînenîme ke kirmancî 
kesî kesî ra cîya nêkenê. 

Kirmancî domananê xo rê tim qalê 
nê efsaneyan kenê ke înan sey însananê 
başan pîl bikerê. 

Seba heşî efsaneyede bîne kî nîya ya: 

“Vanê, yew veyvika tezîye estbîya. 
Mêrdeyê veyvike yan şîyo xebate yan zî 
şîyo eskerî. Êdî şîyo kotî, cayêkê dûrî de 
bîyo. Veyvike zî pîze nêweş bena. Verê cû, 
nan tay bi, coka vistirî nan kîler de wedar- 
têne û berê kîlerî kilît kerdêne. Ê de cinîyê 
pîze nêweşî zerrîya xo şina bi werd, zerrîya 
xo şina goşt. La çîyê çin 0 ke biwero. Eke 
çîyê estbo zî şermayena ke biwazo. 

Rojêk yew biza înan gewe de mirdar 


bena. Vistewreyê veyvike leşê biza mirdare 
gêno, beno erzeno serê silondî. La zer- 
rîya veyvike hende şina goşt ke, werzena 
kardî gêna, şina yew hêtê biza mirdare 
cira kena ke bîyaro xo rê bipewjo biwero. 
Wexto ke hêtê bize cira kena, çira vistewre 
nêvîneno! Vano: 

-Herê ti se kena? 

Veyvike wina tey manena. Bena zip-zi- 
wa. Hende şermayena, hende şermayena, 
xo rê duay kena vana: 

-Ya Heq, hema ti mi bikerî yew heşa 
yabanî, ez hem xo rê mirdî nê goştî biwerî 
hem kî wa reyna rîyê mi nêgino vistewreyê 
mi ro. 

Homa duayê aye qebul keno, ca de bena 
yew heşe. Kewena goştê biza mirdare ser. 
Mirdîya xo goşt wena û şina hetê koyan ra. 

Coka vanê heşe eslê xo de 
însan bîya, dima bîya heywana 
kovîye.” 

Na efsane de kî 
ma unca tore û 
adetê kirman- 
can vînenîme. 

Têkilîya pîl û 
qican, veyve 
û vistewreyî, 
vistewrîye ke 


senîn a, aye vînenîme. Hetê ra kî motîfê 
dînî estê. Heywananê ke bêkardî merde, 
goştê xo nîno werdene. 

Na efsane de vîyarî kerder sode 
pêt 0, ey kî vînenîme. 

Di raporên konsolosên Elmanya’yê Simko Axa 



Mehmet Giiltekin 


H erdû rêberên navdar ên Şikakan, 
Cewer Axa û Simko Îsmaîl Axa 
kûrê Elî Axa bûn û di rohilatê 
Kurdistanê de weke serwer û şerkarên pir 
wêrek, bi nav û dengê wan naskirî bûn. 
Cewer Axa ji dawiya sedsala 19’an pê 
ve ji aliyê dewleta îranê ve bi fermî wek 
serwerê kurdên herêma Urmiyê hatibû 
destnîşankirin û pejirandin. Piştî ku Ce- 
wer Axa ji bo berfirehkirina bandora xwe 
li ser navçeyên di navbera Urmiye û Xoyê 
de cedand, desthilatdarên dewletê di sala 
1905’an de ew bi dek û dolavan dawetî 
Têranê kirin û li wir kuştin. Ji wê demê 
pêve Simko Îsmaîl Axa bû rêberê herêmê. 
Di dema destpêka şerê cîhanê yê 
ekemîn de dewleta îranê ji hevdeketî 
u bêtaqet mabû. Dewletên mezin yên 
wê heyamê wek Rusya, Osmanî, Elman 
û Brîtanya’ya Mezin destekarî îran û 
Qafaqsya’ya başûr bûn û li dijî hevdu ji 
bo berjewendî û bihêztirkirina bandora 
xwe ya siyasî û leşkerî bezandin. 

Di heman demê de kurdên rojhilat jî 
hewlidanên xwe yên bona damezirandina 
Kurdistanê xurt kirin. Ronakbîrên wek 
Seyîd Taha û Abdulrezzak Bedirxan jî 
alîkariya tevgera kurd kirin û bi vî awayî 
li Urmiye’yê dibistanek kurdî hat vekirin 
û rojnameyek hat weşandin. 

Di tekoşîna kurdên rojahilat de navê 
konfederasyona Şikakan û ya rêberê wan 
Simko îsmail Axa derket pêş, ya ku bi 
piranî li roavayê bajarên Urmiyê û Sel- 
masê, di nav çiyayên Somas û Biradostan 
de cîwar bûn. Simko Axa hêza xwe di nav 
êlên Şikakan û eşîrên kurd ên din de jî 
xurt kirin û serhildaneke çekdarî li dijî 
dewleta îranê meşand. 

Di salên 1920’an de bajarê Urmiyê 
bûbû navenda tevgera kurd û bandora 
tevgerê piştî rizgarkirina Mehabadê 
gihîştibû piraniya navçeyên Kurdistana 
rojhilatê. Simko ji temsîlkarên gelek 
eşîran meclîsek avakir, pê re têkiliyên 
xwe bi rêberên kurdên herêmên Kurd- 
istanê ên mayîn re jî xurt kir. Wek eyan 
e di van salan de li başûr serhildana Şex 
Mehmûd Berzencî û li bakûr jî a Şêx Seîd 
û Araratê dimeşiya. 

Ji sala 1920’an heta qetilkirina Simko 
Axa di havîna sala 1930’an de di bin siya 
hemberî û leyîstokên dewletên li herêmê 
û yên biyanî wek îngiliz, rus û elmanî de, 
di navbera hêzên kurdan û ên dewleta 
îranê de gelek şer qewimîn. Di piraniya 
pevçûn û şerên di navbera kurdan û 



Simko Axa hêza xwe di nav êlên Şikakan û eşîrên kurd ên din de jî xurt kirin 
û serhildaneke çekdarî li dijî dewleta îranê meşand 


hêzên îranê yên bêyî alîkariya Tirkiyê û 
dewletên biyanî bo îranê de kurd gelekî 
serkeftî bûn. 

Ji gelek raporên ku konsolosxaneyên 
Qeyzeriya Almanya li Têranê û li Stenbolê 
yên wan ji bo wazereta xwe a bo kar û 
barên derve re şiyandine, diyar dibe ku 
wan dewleta xwe li ser bûyerên li îranê û 
bi taybetî jî li ser tevgera kurd li rojhilat 
û li başûr bi awakî sîstemetîk agahdar 
kirine. 

Dema ku dewleta îranê di sala 1921’an 
de hêzeke leşkerî ya bi serweriya serbazekî 
Kazak ji bo êrişkirina li ser hêzên serhil- 
danê dişîne Kurdistanê, lê belê ji aliyê 
kurdan ve tê têkbirin, konsolosxaneya 
Elmanya nerazîbûna xwe di rapora xwe 
ya ji roja 16.10.192’an de tîne ziman û wek 
sedem jî alîkariya îngilizan destnîşan dike 
û dinivîse ku kurdan li rojavayê îranê de 
êrîşa hêza dewletê têkbirine û şerkarên 
Simko Axa bi ser cendirmeyan de girtine, 
çek û silehên wan bi destxistine û bi sedan 
ji wan kuştine. Lê di raporên ji rojên 
29.11.1921, 05.01.1922 û 12.04.1922’an 
de jî tê diyarkirin ku dewletê vê carê 
êrişeke xurt biriye ser kurdan û hin bajar 
û navçe kiriye bin hukmê xwe. Lê belê 
piştî demek kurt kurd dîsa serkeftî bûne 
ji ber ku ji Baxda’yê û Musilê alîkariya 
çek û fîşekan gihîştiye hêzên Simko û di 
meha nîsana 1922’an de hejmara şerkarên 
kurd gihîştiye 10 hezaran. Raporeke ji roja 
11.06.1922’an balê dikişîne ser wê yekê ku 
dewleta îranê û kurdan di danûstandinekê 
de li hev nekirine û dewletê 8.000 leşker 
şiyandiye ser kurdan û li dora Urmiyê 
gelek şer qewimîne: 

”Ji ber ku kurd bihêztir bûn wan dîsa 


zora hêza dewletê birin, Simko di 28'ê 
meha gulanê de bi 300 kurdan êriş bir ser 
hêza 1500 şerkarên ku ji aliyê Khalu Ghor- 
ban ve dihatin bi rêvebirin, ew hemû ji hev 
belav kir û pêre Khalu Ghorban jî kuşt." 

Ji raporên konsolosxaneyên Elmanya du 
bûyerên gelek balkêş jî diyar dibin ku ew 
pişt re bûne sedema şikestina serhildana 
kurdan. Ya yekê alîkariya Elmanan ya ji 
bo dewleta îranê li dijî kurdan e. Goreyî 
rapora ji roja 06.11.1926’an balafireke 
Elmanya’yê bi pîlot û serbazên elmanî 
hêzên kurd bombebaran kirine, gelek 
hatine kuştin û gelek jî revîyane îraqê. 

Bûyera duyem jî ew bûye ku dewleta 
îranê û ya Tirkiyê derbarê siyaseteke li 
hember serhildanên kurdan li hev kirine û 
alîkarî gîhandine hevdu. Dema ku kurdan 
ji ber êrişên balafira elmanî û pey re jî 
ya hêzên îranê ber bi Tirkiyê vekişiyane, 
dewleta Tirkiyê rê li ber wan girtiye. Di 
raporeke balyorxana Elmanya ji havîna 
1926’an de li ser vê bûyerê tê nivîsandin: 

”Weke wezareta derve û artêşa Tirkiyê ji 
me re diyar kir, bi rastî jî têkbirina serhil- 
dana Kurdan li îranê bi alîkariya Tirkiyê 
pêkhatiye. Wezareta derve ya Tirkiyê ev 
tevkarî û alîkarî ji me re eşkere kir, ango bi 
vî awayî ew peymana ku herdu dewletan li 
hember serhildanên li dor sînoran bi hevre 
girêdabûn cara yekê ye ku di rastiyê de jî 
hat bikaranîn” 

Raporên konsolosxaneyên Elmanya’yê 
diyar dikin ku Tirkiyê di destpêka serhil- 
danên kurdan ên li îran û Iraqê li hember 
rêberên kurdan xwe wek alîkarê wan nîşan 
dane, lê belê piştî damzrandina hikumeta 
kurdan a bi rêberiya Şêx Mehmûd Bezencî 
li başûr û gelek serkeftinên serhildana 


rojava Tirk ji damezrandina Kurdistaneke 
serbixwe tirsiyane û bi alîkariya rûsan 
û elmanan bi dewleta îranê re peymana 
hevkariya li dijî tevgerên kurdan danîne. 

Weke tê zanîn li navçeya Araratê û 
piraniya herêma Serhedê de jî di heman 
salan de serhidana kurdên bakûr dihat 
meşandin. Di vê serhildanê de jî kurdan 
dora 4 salan zora hêzên dewleta Romê 
birbûn. Di dawiyê de Tirkiyê jî ev tevger bi 
alîkariya Sovyetê û bi ya peymana xwe ya 
bi îranê re têkbir. 

Ev ne cara yekê ye ku îran û Tirkiye li 
dijî tevgerên kurdan alîkariya hevdu dikin, 
peymandanîn û tevkariyên di navbera 
wan de xwedî kevneşopiyeke kevn e, ew 
hin di heyamên beriya bûyerên jorîn û 
piştre jî dihatin meşandin. Ji ber tevlihevî 
û belavbûna dewletên Suriyê û Iraqî jî ne 
dûr e ku di van herdu salên dawîn de jî 
îran û Tirkiya yên ku xwe weke dijberên 
hevdu nîşan dikin, di rastiyê de li ser 
qedera van herdu welatan û Kurdistanê ji 
nû ve peyman û planên hevbeş danîbin. 
Herdu dewletan hêvî kir ku bi serkeftina 
vê planê ew vegerin ser sînorên heyama 
Osmaniyan û Safewiyan, wisa ku herêmên 
şiî bikevin bin bandora îranê û yên sunnî 
jî bin a Tirkiyê. 

Lê belê ji ber ku hêzên Kurdistanî li 
hemberî van berjewendiyên wan asteng 
bûn, hewcedariya bi hêzeke taşeron a wek 
DAIŞ’ê peyda bû. Lê weke di van dawiyan 
de diyar bû, ev plan, her çiqas wê hîn jî hin 
serêşiyan çêbike, wê ji ber guhertina rewşa 
dinyayê, bihêztirbûna kurdan û têkiliyên 
wan yên bi welatên derveyî ji rohilatê bi 
serneveke. 

FexriyaAdsay: 


Wêje û rexne bi hevre mezin dibin 


Çetoyê Zêdo 

W ergêr û editor Fexriya Adsay ku 
birek berhem ji engilizî werge- 
randine kurdî û di warê rexne- 
giriya wêjeya kurdî de tiştên ku ew dibê bo 
xwîner û nivîskaran wek pîvan tê qebûlkirin 
pirsên me yên di derbarê wêje, werger, 
rexne û weşana kurdî de bersivandin. Li gor 
Adsay, rexne û wêje du hevalbend in ku hev 
û din mezin dikin û yek bêyî yekê nabe. 

Hun dikann hinekî kurtejiyana xwe 
bi me re parve bikin? 

Di sala 1971’ê de li Dêrika Çiyayê Mazî 
hatime dinyayê. Ji sala 1975’an şûn de 
li Izmîrê mezin bûm. Min zanîngeh li 
Enqere’yê xwend, ji wir çûm Wanê bo 
mamostetiyê û ji Wanê hatim Amedê. Ev 
14 sal e li Amedê dijîm. Lîsansa min ODTU 
(Zanînegeha Rojhilata Navîn a Teknik) beşa 
dîrokê, mastirek li Amedê zanîngeha Di- 
cleyê beşa Sosyolojî, a duyem li zanîngeha 
Mêrdînê Ziman û Wêjeya Kurdî ye. Teza 
min a mastirê ya sosyolojiyê bi navê Yezidi 
Kadmlar di sala 2014’an de wek pirtûk 
çapbû. Çend gotarên min bi kurdî hene. 

Hun dikarin qala destpêka xwendina 
xwe ya kurdî bikin? 

Bi rastî ez fedî dikim ku tam wexta 
xwendin û nivîsandina xwe ya kurdî bidim. 
Lê ez dikarim îzeh bikim. Di jiyana min a 
malbatî de her tim kurdî hebû lê tenê wek 
axaftin. Ji ber ku di nav tirkan de mezin 
bûme, heta çûm zanîngehê ji bilî malbata 
xwe bi kesî re bi kurdî neaxivîbûm û min 
nizanibû bi kurdî xwendin û nivîsandin 
heye jî. Min digot qey kurdî tenê zimanekî 
malbatî ye, mirov bi dê û bavê xwe re, bi 
mezinên xwe re dipeyive û bi kurdî li Şivan 
Perwer guhdarî dike! Derbarê Radyoya Êri- 
wanê, dengbêjan hwd. qet bîranînên min 
tunene. Di zanîngehê de min cara yekem 
li ser kasetekê nivîsa kurdî dîtibû. Ne şaş 
bim wek pirtûk jî min ewil Mem û Zîn a ku 
M. Emîn Bozarslan bi tirkî û kurdî amade 
kiribû, dîtiye. Min tenê dît, min nexwend. 
Piştî ku hatim Amedê min dest bi xwendinê 
kir. Nivîsandinê çend sal şûn de bi wergerê 
dest pê kir. Yekem car min bo televizyona 
Kurd Tê rêzefilmek wergerand ji îngilîzî. Ez 
neçûbûm tu qursa, xwe bi xwe fêr dibûm 
lewma vêga difikirim niha redaktorên 
Kurdi’ê çawa kezeba wan bi wergerên min 
reş bûye. Piştî wê jî min dev ji wergera bo 
tirkî berda. Dû re wê jî teza mastirê ya li 
Zanîngeha Mêrdînê min nivîsand: “Di Ro- 
manên Dîrokî yên Kurmancî de Dîrok, Bîra 
Civakî û Nasname”. 

Hun niha editoriya kovara Zarema 
dikin. We kengî, çawa û çima Zarema 
derxist? 

Têkiliya min û kovargeriyê bi Wêje û 
Rexneyê ku hejmara yekem di destpêka 
sala 2014’an de li Amedê derket, destpêkir. 
Piştî hejmara yekem em pênc heval ji Wêje 
û Rexne’yê veqetiyan û tevî hevalên nû di 


Gulana 2014’an de me hejmara yekem a 
Zarema’yê derxist. Me Zarema temamî bi 
derfetên xwe, bêyî piştevanî an pêşengiya 
tu sazî an rêxistinekê derxist û derdixin. 
Çima? Bi ya min, pirseke wisa çêtir e: Heta 
niha çima kovareke wek Zarema’yê tunebû? 
Em di ku de bûn? Xwezî me îro qala 
temenekî dirêjtir bikira an xwezî me zûtir 
hev nas kiribûna. Berê me xwest karekî sedî 
sed bi kurdî bikin lê helbet kurdî ne bes bû. 
Me xwest li gor derfetên xwe em sînorên 
kurdî û kovargeriya kurdî jî firehtir bikin. 
Em karekî bikin ku bikaribin têgehan li 
kurdî zêde bike, bikaribin derbarê mijarên 
zanistên civakî û hemû şaxên hunerê de 
tekstan biafirîne. Mîrateke nivîskî 
bihêle ji nifşên dû xwe re. Me got di 
avakirina rewşenbîriyeke ku bi dil 
û mejiyê xwe kurd be, tevkariya 
me jî hebe. Em armanc dikin ku 
me zimanek hebe ew bike ku 
em li ser axa xwe, bi dil û me- 
jiyê xwe li ser xwe bifikirin, 
bikaribin epîstemolojiyeke 
nû çêbikin, berhemên xwe 
biafirînin, mahremiyetek 
me jî ya zimanî hebe. 
îdiaya me ew e ku 
em hewl bidin ew 
qirêjiya mêtingeriyê 
(kolonyalîzm) ya li ser 
ruh, can, mejiyê me 
daniye, paqij bikin. 

Heta vê nekin em ê ni- 
karibin bibin xwediyê 
îradeya xwe; vê jî li ser 
zemînekî nû, ser zemîneke nîqaşê ku xwe 
dispêre zanîn û kurdewariyê, bikin. 



Li gor çavdêriyên we wêjeya û rexne- 
girya kurdî di kîjan rewşê de ye? 

Li gor min, civakek bi xwe çi be, wêjeya 
wê jî, rexnegiriya wê jî wê di asta wê de be. 
Her tişt girêdayî hev e. Lewma mirov bêyî 
ku wê civakê bi her awayî nas bike nikare 
derbarê wêjeya wê de bigihêne encamên 
maqûl. Mînak, his kes radibin, wêjeya 
kurdî û a rûsî didin ber hev û digihênin hin 
encamên ecêb. Lê divê berê 
bipirsiyana, hela ka em ewil 
Petersburg û Amedê bidin ber 
hev, paşre wêjeya wan bidin 
ber hev. Ka dîroka sedsalan 
jî em bidin ber hev, ka em 
siyaseta wan jî bidin ber hev 
hwd... Berpirsê asta wejeyê 
bi giştî nabe ku tenê nivîskar 
be. Lewma karê derbarê wêje, 
rexnegiriya wê jî bi rastî karekî 
pir têkel e, piralî ye, xebateke 
înterdisîplîner, vizyon 
jêre pêwîst e. Ezji 
herduyanjî bi hêvî 
me, her ku berhemên 
kurdî zêdetir dibe, bêtir 
li bêjingê jî dikevin û 
pîvanên çawaniyê çêdibin. 

Wa ye du kovarên rexneyî 
hene êdî, ev bi xwe pêşketinek e. 


* 


Wêje û rexneya wê bi hev re mezin dibin, 
hev du xwedî dikin, wê bikin. Wêjeya kurdî 
her diçe bêtir sînorên di navbera xwe de 
radike. Wergerandina berhemên ji soranî 
bo kurmancî Bakur û Başûr, du zaravayên 
wan nêzî hev dike lê mixabin gavê ev nêzîk- 
bûn yek alî dimeşe. Qasî ku Bakurî nivîskar 
û berhemên Başûrî nas dikin, Başûrî yên 
Bakur nas nakin. Li başûr hema bêje vêga ji 
Mehmed Uzun û Jan Dost pê ve nivîskarên 
nûjen yên bakurî nayên naskirin. Xwezî 
dema wêjeya kurdî dibe mewzûbahîs, vê 
behsê hemû parçe bihewanda nav xwe de. 

Li gorî we rexneya wêjeyî divê çawa 
be? 

Ev pirs bi xwe pir otorîter 
xuya dike û bersiveke otoriter 
jî dixwaze. Nikarim bersiveke 
ewqas otorîter bidim. Lê 
dikarim çend tiştên di aqlê 
min re derbas dibin parve 
bikim. Rexneya wêjeyî 
divê derkeve derveyî 
sînorên pesin- 
dayinê an tenê 
destnîşankirina 
kêmasiyan. Raya 
me ya derbarê 
berhemekê 
de çi erênî be 
çi neyênî be divê 
rexneyeke analîtîk 
be, xwe bispêrê 
fikrekê, rêbazekê 
û bikaribe têkiliya 

berhemê ya bi serdema xwe re rave bike. 
Elbet hewce nake bêjim, divê ew nivîskar û 
helbestvanên ku li derveyî temayulên pira- 
niyê dimînin, bêtir guh bên dayin û rexne 
derkeve derveyî têkiliyên heval û dostaniyê. 

Hun wek jinekê, têkiliya jinên kurd a 
bi ziman û wêjeya kurdî ya îro çawa 
dinirxînin? 

Di derbarê jinên kurd de teswîrek heye 
ku wan ziman û çanda kurdî parastine, 
derbasî nifşên nû kirine. Ev teswîra ku êdî 
bûye qlîşe êdî divê bê 
veçirandin, ji bo îro 
tiştên nû bê gotin. Ji 
ber ku îro jinên kurd ji 
vê rolê gelekî dûr keti- 
ye. Temam, dema jiyan 
gundewar bû, jin ji mal 
û gundên xwe derne- 
diketin, ji sibê heta 
êvarî li ber televizyonê 
rûnediniştin, yanê her 
gav û seat marûzî çanda 
din/a dagirker nedibû, 
kurdî baş dipeyivî 
û bêje nebêje 
(bêyî ku ter- 
cîh bike!) der- 
basî zarokên 
xwe dikir. Lê 
îro li bajaran 
(êdî gund û 


"îdiaya me ew e ku ew qirêjiya 
mêtingeriyê ya li ser ruh, can, 
mejiyê me daniye, paqij bibe" 


rexncu 

bajar jî ji hev ne ewqas dûr in) di nav jiyana 
modern de çend jin dikarin zimanê xwe 
derbasî zarokên xwe bikin, a rasttir, çend 
jin zimanê wan î jiyanê kurdî ye? Ka ew 
jinên bargir ên ziman û çanda kurdî bi ku 
ve çûn? Çima di navbera tirkî û kurdî de 
raya wan bo tirkî ye? Ziman zimanê dayikê 
be çima li derûdora me, li bazar û sikakan 
ewqas kêm jin hene sewta wan bi kurdî ye? 
Çend jin hene ku haya wan ji wêjeya kurdî 
heye, wê dişopînin û xwendina bi kurdî bi 
zarokên xwe didin hezkirin? Çend siyaset- 
medarên jin hene ku mirov bi kurdiya wan 
serbilind be? Mixabin, wek tespîtekê mirov 
dikare bêje li bajaran an di nav jiyana mod- 
ern de jin bêtir di bandora çanda serdest de 
dimînin lê çima? Elbet, ji van gotinên min 
divê ev encam dernekeve ku jin bila ji mal 
û gundên xwe dernekevin. Ji çanda bajarî û 
dibistanan dûr bên hiştin. Dizanim tespîta 
min a li jor pir musaît e bo argumentên bi 
vî rengî kurdên oldar û mihafezekar. An 
nayê wê wateyê ku mêr ji jinan gelekî bêtir 
dildar û evîndarên kurdî ne, bila zêde serê 
xwe mezin nekin! Ev heta bêje pirsgirêka 
wan e jî, tenê rêjeya wan cuda ye belkî. Bi 
rastî, li vir ez nikarim her tiştî vebêjim, 
meseleyeke dûrûdirêj û pir alî ye tenê bi 
çend hevokan naxwazim peyvên mezin 
bikim. Pirs pir zêde ne, bersivên wan ji wan 
bêtir in. Ji kengî ve di serê min de ye ku li 
ser ve mijarê gotarekê binivîsînim. Bila ev 
bibe wek destpêka gotarê. îjar dema rewş 
ev be, gazin ji hejmara nivîskar û helbest- 
vanên jin nabe an zêde tiştek namîne mirov 
bêje. 

27’ê Adarê Roja Şanoyên Cîhanê 

Şano ramanê diafîrîne 


Tuwanê Dodkî 

R oja Şanoyên Cîhanê ku ji 1961’an 
şûn ve her sal hunermendekî 
navdar tê diyarkirin û ji bo vê 
rojê ewhunermend danezanekê 
dinivisîne û ew danezan li her deverên din- 
yayê li ser sehneyan tê xwendin û çalakiyên 
şanoyî ev roj tê pîrozkirin. Hunermendê 
ku ji bo îsal hatiye hilbijartin Derhênerê 
Polonyayî Krzysztof Warlikowsky ye. 

27’ê Adarê ku di sala 1961’an de ji alî En- 
stîtuya Şanoya Navneteweyî ve weke Roja 
Şanoyên Dinyayê hate qebûlkirin, her sal 
bi çalakiyên hunerî û teatral tê pîrozkirin. 
Her wiha li welatên ku endamên enstîtuyê 
ne her sal ji alî şanoger û hunermendên 
van welatan ve danezana hunermendekî 
tê amadekirin û ew danezan ew roj li ser 
hemû sehneyên şanoyan tê xwendin. Her 
wiha ew roj şanoger leystikên xwe bê pere 
bi hezkiriyên şanoyê didine temaşekirin û 
hewl didin ku şanoyê bidine hezkirin. Di vê 
çarçovê de derhênerê Polonyayî Krzysztof 
Warlikowsky şayanî Roja Şanoyên Dinyayê 
ya îsal hate dîtin. 

Derhêner Krzysztof Warlikowsky di 
peyama xwe ya ku şayanî 27’ê Adarê Roja 
Şanoyên Dinyayê hatiye dîtin de di şanoyê 
de hosteyên rasteqîn û nerastekîn ji hev 
vediqetîne û diyar dike ku hosteyên raste- 
qîn pir caran dûrî sehneyan in û ew şanoyê 
weke makîneyeke dubarekirin û jinûvehil- 
berîna klîşeyan nabînin, berovajî ew li dû 
henaseyên jîndar in û şanoyê weke hunera 
afirîner a hestên di kurahiyan de veşartî ne 
dibînin. Warlikowsky diyar dike ku ew di 
şûna ku bi temaşevanan re nîqaşan bikin û 
cîhanên ku awirên xwe li ser hestên di bin 
rûberê de gurr dibin tûj dikin biafirînin, ew 
hewl didin ku tiştên heyî kopî bikin. War- 
likowsky dibêje, “Le belê em baş dizanin ku 
tu beşên hunerê nikarin weke şanoyê kêf 
û coşên veşartî derxin holê.” Warlikowsky 
di danezana xwe de dide zanîn ku ew pir 
caran weke rêber li pexşanê vedigere û bi 
vî awayî ew roj bi roj hay ji xwe dibe ku 
li ser nivîskarên sedsala çûyî yên ku bûn 
sedemên hilweşîna xwedayên Ewropî yên 
ku şaristaniyê xistine nav tariyeke ku divê 
hê jî bê ronîkirin, bifikire. Warlikowsky 
wiha dom dike: “Ez Franz Kafka, Thomas 
Mann û Marcel Proust difikirim. îro ez ê 
John Maxwell Coetzee jî têxim nav vê koma 
şarezayan. Ew feraseta wan a di derbarê 
dawiya dinyayê, pergal û gelemşeya civakî 
de, niha ji bo me pir aktuel e. Ew ên ku bi 
sûc û pevçûnên ku her roj li devereke nû 
diçirisin ku medyaya herdemhazirûnazir jî 
nikare bişopîne, rû bi rû ne. Ev agir wer bi 
lez bi her deverê dikeve, ewqas zû jî ji nav 
nûçeyên medyayê bê veger winda dibin 
diçin. Û em neçar, di nav tirs û xofê de 
dimînin. Em êdî nikarin bircan ava bikin, û 



Warlikowsky diyar dike ku ew di şûna ku bi temaşevanan re nîqaşan bikin 
û cîhanên ku awirên xwe li ser hestên di bin rûberê de gurr dibin tûj dikin bi- 
afirînin, ew hewl didin ku tiştên heyî kopî bikin. 


ew dîwarên ku em bi înad ava dikin jî me ji 
tu tiştekî naparêze -berevajî vê, ew bi xwe 
muxtacî parastin û xwedîlêderketinê ne ku 
parçeyek mezin a enerjiya me lê diçe. Êdî 
ew taqeta me tuneye em lê binerin ka ji derî 
wêdetir, li paş dîwêr çi heye. Jixwe di nav 
van şert û mercan de pêwîstiya şanoyê der- 
dikebe holê û divê em ji şanoyê hêz bigirin. 
Ji bo ku ew ciyên dîtina wan qedexe ye, em 
bikaribin di qulika derî re li wan binerin.” 

Şano dişibe efsaneyê 

Derhêner Krzysztof Warlikowsky, di 
dawiya danezanê de şano û efsaneyan pergî 
hev dike û ji ber ku efsane, wek bingeh ji 
rastiyê der bûne, efsane û şanoyê dişibîne 
hev. Warlikowsky wiha bi dawî dike: “Hew- 
ldana efsaneyê diyarkirina tiştên ne diyar 
e. Ji ber ku bingeha efsaneyê rastî ye, divê 
xwe arasteyî hin tiştên ku nayêne diyarkirin 
bike û bi neraveberî bi dawî bibe” Kafka, 
wiha qala drûvguherîna efsaneya Pro- 
metheus dike: ‘Ez baş pê bawer im ku divê 
ev gotin ji bo şanoyê jî grîng û pêkan be. Û 
ev cûre şano ye ku xwe dispêre rastiyê û bi 
awayekî neraveber bi dawî dibe. Ez bi dil 
û can hêvî dikim ku ew bibe nesîbê hemû 
xebatkarên wê yên li ser sehneyê ne û yên 
ku temaşe dikin.” 

Roja Şanoyan li Amedê jî hate pîroz- 
kirin 

Bi armanca pîrozkirina 27’ Adarê Roja 
Şanoyên Dinyayê, şanogerên Şanoya Bajêr 
a Şaredariya Amedê jî di nav de gellek 
şanogerên Amedê li Navenda Çanda Dîcle- 
Firatê daxuyaniyekê dan. Di daxuyaniyê 
de peyama derhênerê Polonyayî Krzysztof 
Warlikowsky û peyama şanogerên Şanoya 
Bajêr nivîsandibûn hatin xwendin. Di 
daxuyaniya ku li bexçeyê navenda çandê 
hate dayîn de li ser navê şanogeran şanoger 
Kemal Ûlûsoy daxuyanî xwend. Ûlûsoy di 



holê û her wiha, ger ku şano qels be dîsa 
encameke baş dernakebe holê. Ji ber vê 
yekê divê şanoger û şanoyên kurd hewl 
bidine ku pirsgirêka ziman çareser bikin.” 

Çetoyê Zêdo, wek dîsîplînên hunerê şano 
û sînemaya kurd pergî hev kir û angaşt ku 
sînemaya kurd, di warê xebat û çêkeriya vê 
hunerê de ji şanoyê pir bi pêşdetir çûye û 
dom kir: “Bêguman sedemên vê yekê yên 
ku bi taybetiyên sînemayê ve girêdayî ne 
jî hene, lê belê dîsa jî derhênerekî Başûrî 
bi hêsanî dikare were Bakur an jî biçe Ro- 
jhelat û fîlm û karên xwe yên prodîksiyonî 
pêk bîne.” Zêdo diyar kir ku ev avantajên 
şanoyêtune neûji 
ber vê yekêjî şanoû 
şanogerên kurd bi 
kedeke mezintir 
helbiwestin da ku 
bingeheke mayînde 
hilberînin. 


daxuyaniyê de diyar kir ku şanoya kurd 
bi awayekî serkeftî bi pêş dikebe û got: 
“Daxwaziyeke min heye. Ew daxwaziya 
min ew e ku ji bo ronîkirina hemû rastiyan 
damezirandina şanoyeke rasteqîn e.” Di 
daxuyaniya ku şanoger û hunermendên 
Navenda Çand û Hunera Cîgerxwîn û 
şanogerên serbixwe yên Amedê jî beşdar 
bûn de şanogeran Roja Şanoyên Dinyayê 
bi coş pîroz kirin. Şanogerê Şanoya Bajêr 
a Şaredariya Amedê Yavûz Akkûzû jî ji 
BasNûçe’yê re ragihand ku li gel daxuy- 
aniya xwendina peyama Roja Şanoyên 
Dinyayê, weke şanoya bajêr, ew ê êvarê 
jî promiyera leystikên xwe yên jixweberî 
ku nêzîkî du hefteyan e ew vê şêweyê wek 
performans pêk tînin bikin û ew ê li gel 
temaşevanên xwe Roja Şanoyên Dinyayê 
pîroz bikin. 


Zêdo: Şano tune şanoger hene 

Du vê roja ku pîrozbahiyên Roja 
Şanoyê ya Dinyayê pêk tên de Der- 
hêner û Dramatûrjê kurd Çetoyê 
Zêdo jî ji BasNûçeyê re ragihand ku 
li Bakurê Kurdistanê û Tirkiyeyê 
şanogerên kurd hene lê belê şanoyên 
kurd pir kêm in. Zêdo diyar kir ku 
çend nimûne yên wek Şanoya Bajêr a 
Şaredariya Amedê û hin şanoyên din 
xebatên baş pêk tînin, lê belê ew bi 
xwe jî bi gellek pirsgirêkan re rû bi rû 
ne. Zêdo di berdewamiya nirxandina 
xwe de anî ziman ku 
pirsgirê- 
ziman 
çawa be 
pirsgirêka 
şanoya kurd 
jî wisa ye û 
got: “Şano û ziman du 
hêmanên grîng ên hunera şanoyê ne. Ger 
ku ziman qels be encameke baş dernakebe 

Me jenosîda Dêrsîmê gîhand cîhanê 

i sala 1938’an de Komara Tirkiyê 
| ya ku tehamûla wê ji ol, mezheb 
û neteweyên cûda re tunebû êrîşî 
Dersimê kir û komkujiyek din li dîroka xwe 
zêde kir. Di wê demê de neziki 40 hezar sivîl 
hatin qetîlkirin û neziki 30 hezar kes jî hatin 
koçber kirin. Keç û jinên Dersîmê yê wê 
demê weke ‘ganîmet’ li leşkerên beşdarî op- 
erasyona komkujiyê bibûn hatin belavkirin. 
Derhêner Nezahat Gundogan da du şopa 
wê komkujiyê û li ser komkujiya Dersîmê 
belgefîlma bi navê Tki Tutam Saç Dersim’in 
Kayip Kizlan’ amade kir. Di vê belgefîlmê de 
derhêner Gûmdogan êş sirgûn çîroka keçên 
bêkes ên komkujiya Dersîmê ji bînerên sîna- 
mayê re eşkere kir. Her wiha Belgefilma “iki 
Tutam Saç: Dersim’in Kayip Kizlari” piştî 
derket ser dikên sînemayê û di raya giştî de 
gelekî cih girt. Gûndogan piştî “iki Tutam 
Saç: Dersim’in Kayip Kizlan”, belgefîlmek 
din a bi navê “Hay Way Zaman” amade kir û 
di wê belgefîlma xwe de jî behsa komkujiya 
Dersîme dike. Her wiha Gûndogan leşker û 
serbazên beşdarî komkujiyê bûne jî dide ax- 
aftin û hewl dide ku rastiyê bi şêwazê dîroka 
devkî eşkere bike. Gûndogan ji BasNûçe’yê 
re behsa xebatên xwe yên sînemayî kirin û 
pirsên me bersivandin. 

Hun dikarî behsa serboriya xwe ya 
sînemayê û belgefîlman bikî? 

Ez miroveke di nav têkoşina civakê de me. 
Ji ber wê demeke dirêj di girtigehê dê mam. 
Piştî ku ji girtîgehê derketim, bi sînemayê 
re eleqedar bûm. Belgefîlma min a yekemin 



Bi belgefilma “Hay Way Za- 
man” jî me xwest em êdî bi 
kurahî meseleyên Dersîmê 
bidestxînin û ji akademiya ci- 
hanê re eşkere bikin û meseleyê 
bibin qada navdewletî. 


bi navê ‘Munzur Akmazsa’ bû. Ew li ser 
talankirina xwezayê, bendav û parastina 
derdorê bû. Piştre min dest bi çêkirina 
belgefilmên dîrokî û civakî kir. 

Belgefîlma u Dersim’in Kayip 
Kizlan” gelekî deng veda. Çima 
ewqasî di rojevê de ma gelo? 

“iki Tutam Saç: Dersim’in Kayip Kizlan” 
belgefîlma min a duyemin ê. Me di qonaxa 
çêkirine de haya çapemeniyê jî jê çêkir. 

Piştî 72’an salên komkujiya Dersimê êdî 
navê Dersîmê weke sernûçe di rojnameyan 
de cih girt û di televizyona de hat nîqaş 
kirin. Keçikên Dersîmê ji kokên xwe hatine 
qetandîn û piştî 72 salan “Dersim’in Kayip 
Kizlan” bi vê belgefîlmê de deng nedana 
belkî haya kesî ji wan çenebûya û ew 
meselejî nehata zanîn. Li ser bîneran tesîrek 
çê bû. Gellek mirovan bertekên nîşan dan. 

U wiha digotin; ‘me wiha nedizanî.’ Mirovên 
ku ji axaftinê ditirsiyan û nedixwestin 
biaxivin dest bi axaftinê kirin. Hem kesên 
mexdûr û hem kesên kirdar dest bi vegotina 
çîrokên xwe kirin. 



Di belgefîlma “Hay Way Zaman” de 
jî hun li ser komkujiya Dersîmê raw- 
estiyan, çima gelo? 

“Hay Way Zaman” filma min ê sêyemin 
Ji derveyî festivalan fîlm bi taybetî di televi 
zyonan de ji hat nîşandan. Hin nîşandanên 
taybet jî çêbûn. Me bi “iki Tutam Saç 
Dersim’in Kayip Kizlari” dest bi vegotina 
komkujiya Dersimê kiribû. Bi belgefilma 
“Hay Way Zaman” jî me xwest em êdî bi 
kurahî meseleyên Dersîmê bidestxînin û ji 
akademiya cihanê re eşkere bikin û mese- 
leyê bibin qada navdewletî. Me bertekên 
erênî stendin. Me rêya xwe baş zeft kiriye. 


Meseleya qedexeya li ser “Dersim’in 
Kayip Kizlan” çi bû? 

Nişandayîna filmê “iki Tutam Saç: 
Dersim’in Kayip Kizlari” cara yekemin hat 
qedexe kirin. Em sedema wê baş nizanin. 

Ez dibêjim qey deqanekî parazvanê dirokî 
fermî bîryarêke wiha wergirtibû. Deqanê 
Fakulteya Ragihandinê ya Zaningeha Sten- 
bolê bi biryara qedexekirina vî filmî rewş 
xirab kir.Ya rast filma me de gellek zan- 
ingehan de bû mijara xebaten akademîk û 
li ser fîlmê me jî xebat hatin kirin. Yekemîn 
belgefîlm bû ku bi vî rengî di sînameyê de 
cih girt. Di herdu filmên me ya dawî de me 
behsa jenosayda Dersimê kir. Em travmaya 
veguhestina zarokên civakekê ji bo civakeke 
din a bi zorê vedibêjin. Ev travma ne tenê 
travmayek şexsî ye travmayek civakiye jî. 

Ji ber ku hesasiyeta min jî heye heye dema 
bîner lê temaşe bikin ew ê ji jiyana min 
tiştekî di belgefîlman de nebînin. 

Di belgefîlma xwe ya dawî de we 
xwest çi bibêjîn? 

Di fîlmê ‘Hay Way Zaman’ de bi armanca 




Keçên Dersîmêji 
kokên xwe hatine 
qetandîn û piştî 72 
salan “Dersim’in 
Kayip Kizlari” bi vê 
belgefîlmê de deng 
nedana belkî haya 
kesî ji wan çenebûya 
û ew meselejî ne- 
hata zanîn. 


travmayên ku li ser maxduran hatiye kirin, 
di jenosîda Dersimê de hafizaya ku hatiye 
tunekirin, berîkirin û veger, asîmilasyona di 
filmê dawî de hatiye vegotin. Kesên beşdarî 
komkujiyê jî bûne behsa mekanîzmaya 
kuştinê dikin û li xwe mikur tên. 

Di filmê “Hay Way Zaman” de Emoş 
heye. Emoş lêhengeke rast e? 

Erê, Emoş lêhengeke rast e. Emoş di 
dema komkujiyê de zarokeke 5-6 salî bû. 
Emoş di komkujiyê de bi birayê xwe yên 
birîndar re reviya bû. Le birayen wê ji ber 
ku birîndar bû edî nikaribû zede birêve û 
rehmet dike. Emoş bi tene dîmine û bi keça 
xwe re ku nave wê Serpilê behevre diçin 
welatên xwe û hinek kesên ku di malbata 
wê yên wendabûne re li hev kom dibin.Yanî 
piştî 74 salên dîn ku niha 83 saliye dest bi 
rêwîtî û legêrîna koka xwe kir. Mijara bel- 
gefîlmê li ser Emoş û li ser çiroka malbata 
Emoş hat avakirin. 



Hûn dikarin behsa xebatên filmên 
xwe bikin? 

Her dû filmên me yên dawî li ser mijara 
komkujiya Dersimê bûn.‘Dersim’in Kayip 
Kizlan’ di destpêkê de me kir fîlm paşê me 
kir pirtûk. Lê belgefila Hay Way Zaman 
de hin zêdetir li ser kurahiyên komkujiyê 
sekinîn. Ez tenê fîlman çênakim, xebatên 
me yen pirtûka jî hene.Bi hevserê xwe û bi 
avakerê fîlmên xwe Kazim Gundogan re em 
lêkolînan dikin û em li ser pirtûkan ji dixe- 
bitin. Em di pirtûka Dersim’in Kayip Kizlari 
Tertele Çeneku de ciha da 150 çirokên keçên 
wendayî. 

Niha çi li ber destê we ye? 

Demeke dîrêje em li ser ermeniyên 
Dersîmê dixebitin. isal jî li ser van xebatên 
ermeniyên Dersîmê belgefilmekî çêdikin 
û disa li ser vê mijarê plana temamkirina 
pirtûkekê heye. Di nêzik de êm ê kitêbê çap 
bikin. 









